10 Band Rock Terbaik Sepanjang Zaman

Jika ditanya kumpulan rock Barat mana yang menjadi pilihan, penulis hanya akan memetik nama The Rolling Stones dan AC/DC. Tidak kira anda peminat kumpulan rock Barat mana, anda pasti akan bersetuju dengan senarai 10 kumpulan rock Barat sepanjang zaman pilihan penulis.

Iron Maiden

Nak kenal Iron Maiden, mudah saja. Hanya perlu cari maskot mereka iaitu Eddie sama ada pada kulit album, kulit single lagu atau penampilan di konsert mereka. Yang pasti, Iron Maiden berjaya mengubah diri mereka dari sebahagian daripada gelombang baru muzik heavy metal British (NWOBHM) kepada hero genre metal moden.

Iron Maiden ditubuhkan 25 Disember 1975 oleh pemain bass dan dan penulis lagu utama mereka, Steve Harris. Nama kumpulan tersebut diinspirasikan daripada filem The Man in the Iron Mask yang diadaptasi daripada novel Alexandre Dumas itu. Apabila beliau melihat kisah tersebut, ia mengingatkannya kepada sebuah alat s3ks44n Zaman Pertengahan yang dikenali sebagai iron maiden.

Kejayaan mereka dicapai menerusi resepi tradisional kejayaan akhir 70-an: kerja keras, persembahan secara langsung yang hebat, lagu-lagu menarik dan sedikit faktor X yang memukau peminat. Sejak membuat kemunculan pertama pada tahun 80-an, pelbagai single mereka menarik perhatian peminat seperti Running Free, Sanctuary, Twilight Zone dan Purgatory.

Salah satu sebab single-single ini berjaya kerana sentuhan vokal Bruce Dickinson dan pemain gitar Adrian Smith. Justeru, tidak hairanlah apabila kedua-duanya mengumumkan pengunduran mereka daripada Iron Maiden, kumpulan tersebut mula mengalami kemerosotan. Walaupun membawa masuk Blaze Bayley sebagai pengganti Dickinson pada tahun 1994, peminat merasakan kelibatnya tidak dapat menandingi kualiti suara vokalis lama kumpulan tersebut.

Kegemilangan Iron Maiden kembali seiring dengan kemasukan semula Dickinson dan Smith pada Januari 1999. Sejak itu, kumpulan rock tersebut terus menempa lebih banyak kejayaan menerusi album-album seperti Brave New World (2000), Dance of D34th (2003) dan A Matter of Life and D34th (2006). Dan tidak seperti sesetengah kumpulan lain, mereka masih lagi aktif membuat persembahan terutama di konsert-konsert rock.

Metallica

35 tahun lepas, seorang penulis British bernama Xavier Russell berkata, “Dunia sudah bersedia untuk Metallica. Di sinilah masa hadapan sebenar genre muzik heavy metal.” Sesiapa yang mendengar kenyataan itu pasti menyangka penulis itu bergurau. Yalah, mustahillah kumpulan yang mempelopori irama thrash metal ketika itu dianggap masa depan genre tersebut.

Pada mulanya berpangkalan di San Francisco, kumpulan tersebut kemudiannya berpindah ke Los Angeles kerana dilihat lebih sesuai dengan imej mereka. Disebabkan penampilan mereka itu, kumpulan diberi gelaran ‘Alcoholica’ dan album pertama mereka diberi nama unik: Metal Up Your Ass. Di sebalik semua ini, mereka membawa mesej dan perubahan yang bersifat revolusi.

Memandangkan mereka merupakan pelopor thrash metal, genre paling radikal dan berpengaruh dalam dunia underground muzik metal, ia mengubah fabrik muzik metal untuk tahun-tahun mendatang. Keinginan mereka untuk meluaskan lagi rangkaian peminat membawa kepada pertukaran genre heavy metal menerusi album Metallica (1991). Perubahan ini menjadikan mereka sebagai gergasi kumpulan rock yang disegani.

Tetapi seperti kumpulan-kumpulan rock lain, Metallica tidak dapat lari daripada kontroversi. Sebelum dikenali ramai, tidak ramai tahu pemain gitar asal mereka Dave Mustaine disingkirkan berikutan isu alkohol dan dadah dan digantikan oleh Kirk Hammett. Mustaine yang kemudiannya menubuhkan Megadeth menuduh pemain gitar baru itu mencuri peranannya sebagai pemain gitar utama kumpulan.

Pada September 1986, pemain gitar Cliff Burton kembali ke negeri cacing selepas terlibat dalam satu kem4l4ngan membabitkan bas jelajah mereka di Sweden. Tahun 2001 pula menyaksikan kumpulan itu menjadi cemuhan ramai kerana menyaman Napster atas tuduhan melanggar hak cipta lagu mereka. Ini dilihat bertentangan dengan nilai mereka yang menolak nilai-nilai korporat.

Tetapi tahun 2002 dianggap tahun paling mencabar untuk Metallica apabila vokalis/gitaris James Hetfield bertelagah dengan pemain dram Lars Ulrich. Pertelagahan ini tercetus apabila Hetfield memilih tidak menyambung rakaman album St Anger kerana mendaftarkan diri ke pusat pemulihan. Pertelagahan dua ahli utama kumpulan bagaimanapun berjaya diredakan oleh Phil Towle yang bertindak sebagai perantara.

Episod rakaman St Anger dan pertelagahan Hetfield-Ulrich ini direkodkan dalam satu dokumentari yang bertajuk Some Kind of M0nster. Walaupun St Anger dilabel sebagai lemah, album-album Metallica seterusnya lebih hebat seperti D34th Magnetic dan Hardwired… To Self Destruct. Menerusi Hardwired… To Self Destruct, ia dianggap sebagai antara album rock terbaik dalam tempoh sedekad.

The Rolling Stones

“Please allow me to introduce myself
I’m a man of wealth and taste
I’ve been around for a long, long year
Stole many a man’s soul to waste”

Bagi peminat Call of Duty terutama Black Ops, sudah pasti mengetahui tajuk rangkap lagu ini dan di mana ia dimainkan. Lagu Sympathy for the Devil, Gimme Shelter, Paint It Black dan Tumbling Dice merupakan antara lagu-lagu popular kumpulan The Rolling Stones pada pertengahan tahun 60-an hingga tahun 70-an. Kumpulan ini juga bertanggungjawab menghasilkan album-album malar hijau seperti Beggars Banquet, Let It Bleed, Sticky Fingers, Exile On Main St dan Some Girls.

Tetapi imej legenda kumpulan yang dianggotai ahli popular seperti Sir Mick Jagger, Ronnie Wood dan Keith Richards terhasil bukan sekadar oleh muzik tetapi gaya hidup mereka. Siapa tidak kenal perihal Mick Jagger sebagai buaya darat antarabangsa dengan beberapa wanita dikatakan pernah menjadi kekasihnya seperti Carla Bruni, Margaret Trudeau dan Puteri Margaret.

Selain perihal Jagger sebagai buaya darat, ahli-ahli kumpulan lain juga tidak lari daripada kontroversi. Pemain bass Bill Wyman dikecam kerana mengejar cinta gadis bawah umur berusia 13 tahun Mandy Smith. Sementara Wood pula tidak terlepas dari kontroversi kerana bercinta dengan model Rusia, Katia Ivanova.

Kontroversi lain yang menyelubungi Rolling Stones ialah pemergian gitaris asal mereka, Brian Jones ke negeri cacing pada Julai 1969 selepas ditemui tidak bernyawa dalam kolam renang kediamannya di Sussex. Walaupun ada menganggap kes kem4t1annya sebagai kemalangan, ia terus mencetuskan perdebatan sehingga hari ini.

Begitu juga dengan kes pembvnvhan Meredith Smith, 18, oleh kumpulan Hell’s Angels di Altamont Speedway, California. Pembvnvhan gadis berusia 18 tahun itu berlaku semasa kumpulan itu mengadakan konsert percuma di litar lumba berkenaan. Di sebalik semua kontroversi, ia tidak menghalang ramai pihak mengiktiraf mereka sebagai kumpulan rock ‘n’roll terhebat sepanjang zaman.

Black Sabbath

Tidak ramai tahu, sebelum Black Sabbath dikenali menerusi nama ini, kumpulan yang dianggotai oleh gitaris Tony Iommi, vokalis Ozzy Osbourne, pemain bass Geezer Butler and pemain dram Bill Ward sebenarnya bermula dengan nama Polka Tulk sebelum ditukar kepada Earth. Malah, menurut Iommi lagi, mereka sebenarnya bermula sebagai kumpulan blues-rock.

Tetapi semua itu berubah pada tahun 1969 apabila mereka menggubah sebuah lagu bernama Black Sabbath. Lagu yang diinspirasikan daripada sebuah filem seram lakonan Boris Karloff itu memasukkan unsur tiga ton yang dikenali sebagai selangan syaitan. Tambah dengan lirik ‘Satan’s coming round the bend’ (Syaitan datang dari selekoh), itu sudah cukup untuk menyakinkan mereka menukar nama kepada Black Sabbath.

Dengan 19 album dihasilkan, enam album pertama Black Sabbath penuh dengan pelbagai lagu hit klasik. Menurut penerbit muzik terkenal Rick Rubin, melodi lagu mereka yang menarik digabungkan dengan vokal Osbourne menjadikan lagu-lagu yang dihasilkan memberi impak besar kepada para pendengarnya.

Tetapi ada yang berpandangan album terbaik dihasilkan kumpulan ini ialah album yang menampilkan pengganti Osbourne, Ronnie James Dio selepas beliau dibuang dari kumpulan pada tahun 1979. Yang pasti, setiap album mereka dibentuk oleh Iommi yang bijak mengetengahkan melodi heavy metal yang tepat kepada para pendengar.

Legasi kumpulan ini ialah pengaruh muzik mereka terhadap kumpulan-kumpulan rock lain, ada yang menempa nama sebagai legenda. Antara kumpulan yang menjadikan Black Sabbath mempengaruhi genre lagu mereka ialah Guns N’ Roses, Pantera dan Metallica.

The Beatles

Sebut saja Beatles, ramai tidak menafikan legasi sumbangan mereka dari segi kebudayaan. Pada awal kemunculan mereka, kumpulan yang dianggotai oleh John Lennon, Paul McCartney, George Harrison dan Ringo Starr menggabungkan elemen muzik klasik dan pop tradisional dengan lagu mereka secara kreatif. Dari situ, mereka mula meneroka pelbagai genre muzik lain seperti ballad, hard rock dan muzik India.

Antara single popular mereka yang memberi impak sehingga ke hari ini ialah Hey Jude, Boys, Sgt. Pepper’s Lonely Hearts Club Band, Yesterday dan And I Love Her. Walaupun ada yang kurang gemar dengan pengaruh mereka sebagai pelopor gerakan sub-budaya, tiada siapa menafikan keupayaan mereka bersama Bob Dylan mengubah setiap aspek kesenian mereka.

Ini kerana kedua-dua artis itu berinovasi dengan seni yang dibawa mereka termasuk melodi dan lirik sesebuah lagu, mengambil berat perkembangan semasa dari segi spiritual, fizikal dan politik serta memaksa mereka berevolusi agar terus relevan dengan perkembangan dunia ketika itu. Misalnya, lagu Taxman mengkritik rejim cukai Britain yang diperkenalkan oleh kerajaan Parti Buruh yang dipimpin Harold Wilson.

AC/DC

Selalunya bagi kumpulan rock legenda, ia sama ada dari Amerika Syarikat atau Britain. Tetapi ada satu kumpulan rock legenda dari Australia yang menempa nama sebagai artis rock hebat dalam kalangan peminat: AC/DC.

Tidak seperti kumpulan rock lain yang cuba beradaptasi dengan perubahan semasa, AC/DC kekal dengan imej dan genre lagu yang dibawa mereka dari dahulu sampai sekarang. Antara single yang mengangkat nama mereka ialah Back in Black, Gvns for Hire, D4nger and Heatseeker. Kumpulan ini dimasukkan sebagai ahli Dewan Kemahsyuran Rock ‘N’ Roll pada tahun 2003.

Teras utama kumpulan ialah Young bersaudara (Malcolm dan Angus Young) dan membantu kumpulan kekal bersama pada masa senang dan susah. Selepas kehilangan vokalis Bon Scott akibat ker4cvnan alkohol pada tahun 1980, Brian Johnson dibawa masuk sebagai pengganti dan membantu AC/DC mara lebih jauh dalam dunia rock.

Malcolm kemudiannya terpaksa mengundur diri akibat dementia sebelum kembali ke balik papan pada tahun 2017. Pemain dram Phil Rudd yang lama bersama mereka terpaksa berundur atas sebab isu perundangan. Manakala Johnson pula terpaksa mengundur diri selepas dinasihati doktor bagi mengelak beliau mengalami masalah pekak kekal. Akibatnya, persembahan AC/DC pada tahun 2016 diisi oleh vokalis Axl Rose secara sementara.

Ini disusuli oleh pengunduran seorang lagi anggota kumpulan bernama Cliff Williams pada tahun sama. Ini menyebabkan AC/DC berehat selama empat tahun sebelum kembali membuat kemunculan semula pada tahun 2020. Tahun ini menyaksikan Rudd, Williams dan Johnson kembali bersama kumpulan berkenaan yang dianggotai oleh Angus dan anak Malcolm, Stevie. Single terbaru mereka iaitu Sh0t in the Dark dilancarkan pada Oktober 2020.

Pink Floyd

Pengikut kumpulan Pink Floyd meletakkan kumpulan rock tersebut kepada empat fasa. Fasa pertama ialah kumpulan diterajui oleh Syd Barrett pada tahun 1965 dan hanya bertahan untuk satu album dan tiga single. Selepas itu, kumpulan itu hilang sebentar selepas Barrett dihalau keluar dari Pink Floyd pada tahun 1967.

Fasa kedua menyaksikan David Gilmour menyertai mereka pada tahun 1967 dengan Roger Waters bertindak sebagai ketua kumpulan. Semasa fasa ini, kumpulan terus menikmati populariti yang tinggi menerusi single seperti Dark Side of the Moon, Wish You Were Here dan Pigs on the Wing. Bagaimanapun, akibat konflik berkenaan royalti, Waters memilih mengundur diri pada tahun 1985.

Fasa ketiga pula menyaksikan Gilmour meneruskan kecemerlangan kumpulan pasca-Waters menerusi A Momentary Lapse of Reason (1987) dan Division Bell (1994). Selepas itu, Pink Floyd berehat lama sebelum bersatu semula untuk konsert amal Live 8 pada tahun 2005 tanpa kelibat Barrett. Gilmour kemudiannya melepaskan baki rakaman Division Bell dalam bentuk album The Endless River yang dianggap sebagai penutup kepada babak Pink Floyd.

Pink Floyd menjadi inspirasi kepada artis atau kumpulan rock seperti Axl Rose, Trent Reznor, Billy Corgan dan Noel Gallagher.

Rush

Semasa membuat penampilan pertama mereka pada tahun 1974 bersama pemain dram baru Neil Peart, ramai menyangka Rush cuba meniru Led Zeppelin dan melihat kumpulan ini tidak akan bertahan lama. Tetapi selepas 40 tahun, siapa sangka mereka menempa nama sebagai kumpulan rock legenda yang disegani.

Resepi kejayaan kumpulan ini berkisar kepada kemahiran muzik setiap ahli kumpulan, komposisi lagu yang sofistikated dan motif lirik yang diinspirasikan daripada genre sains fiksyen, falsafah dan fantasi. Misalnya, lagu Xanadu berdasarkan sajak Samuel Taylor Coleridge bertajuk Kubla Khan yang berkisar seorang lelaki mencari rahsia keabadian dengan pergi ke suatu tempat bernama Xanadu.

Dalam tempoh 40 tahun, Rush menghasilkan 40 album membabitkan album studio, album konsert secara langsung dan album kompilasi lagu-lagu mereka. Album-album ini turut bertindak sebagai refleksi eksperimen genre lagu mereka dari hard rock kepada rock progresif.

Kumpulan tersebut kemudiannya dibubarkan seperti didedahkan Geddy Lee dalam satu temubual bersama Rolling Stones pada tahun 2018. Satu sebab yang mendorong Rush tidak lagi aktif ialah isu kesihatan dan faktor umur membabitkan ahlinya: Lee, Peart dan Alex Lifeson. Selepas bergelut dengan glioblastoma selama tiga setengah tahun, Peart meninggal dunia pada Januari 2020.

Queen

Buddy, you’re a boy, make a big noise
Playing in the street, gonna be a big man someday
You got mud on your face, you big disgrace
Kicking your can all over the place, singin’
We will, we will rock you
We will, we will rock you

Lagu ini sentiasa bikin sesiapa saja meremang bulu roma kerana merangsang semangat sesiapa saja yang mendengarnya. Lagu We Will Rock You merupakan antara koleksi lagu Queen yang tidak pernah menghampakan para peminatnya lebih-lebih lagi dengan vokal mantap mendiang Freddie Mercury.

Dalam tempoh 22 tahun dari 1970 hingga 1992 (tahun pemergian Mercury ke negeri cacing), Queen sentiasa berani bereksperimen menggabungkan genre lagu rock mereka dengan genre-genre lain seperti vaudeville, opera dan jazz. Kebijaksanaan mereka berbuat demikian sentiasa membuahkan hasil dengan Bohemian Rhapsody antara mahakarya ulung mereka.

Led Zeppelin

Tidak syak lagi, Led Zeppelin merupakan kumpulan rock terbaik sepanjang zaman. Kumpulan yang dianggotai oleh vokalis Robert Plant, gitaris Jimmy Page dan Jeff Beck, pemain bass/keyboard John Paul Jones dan pemain dram John Bonham pada mulanya disangka tidak akan bertahan lama. Malah, nama Led Zeppelin itu sendiri sebenarnya diambil dari komen Keith Moon yang menyatakan kumpulan ini macam belon plumbum (lead balloon).

Revolusi rock yang dibawa mereka tercetus menerusi Zeppelin I dan Zeppelin II yang dilancarkan pada tahun 1969 menyaksikan ramai peminat berebut mendapatkan album mereka. Misalnya untuk Zeppelin II, syarikat label mereka Athletic menerima pesanan awal sebanyak 400,000 keping, 10 kali ganda lebih banyak berbanding Zeppelin I.

Impak yang dibawa mereka amat mengejutkan. Bilangan penonton yang menghadiri persembahan mereka memecahkan rekod kehadiran, album-album sentiasa berada di kedudukan teratas carta dan persembahan mereka tidak pernah mengecewakan sesiapa yang hadir. Pendek kata, Led Zeppelin berada di kemuncak.

Tetapi semua itu berubah dengan pemergian Bonham ke negeri cacing pada September 1980. Semua ahli memutuskan untuk membubarkan kumpulan kerana merasakan mereka tidak lagi boleh mara dengan kedudukan sekarang. Mereka pernah bergabung semula sebanyak empat kali untuk konsert-konsert amal dan melibatkan diri dalam projek solo masing-masing.

Namun begitu, ia masih tidak boleh melawan impak yang dibawa mereka secara berkumpulan sebagai Led Zeppelin.


Raja Melayu Srivijaya Dipuja Sebagai Dewa

“Om Namo Photisat Jatukam Ramadhewa Srimaharacha Chulamanee Woramadhewa Sriwichai Prasamati Dhewaracha Photisat PangpakarnSuriya Chantra Chantarapanu
Nillaracha Dhewakuru Racha Puroheta Mahaprasit Chaiyalapa Swaha.”

Mungkin dalam bahasa Sanskritnya atau Melayu kuno berbunyi begini: Om Nama Bodhisatva Jatukama Rama Deva Sri Maharaja Culamani Warmadeva Srivijaya Prasamati Devaraja Bodhisatva Pangkarana Surya Chandra Chandrabanu Nilaraja Devakuru Raja Mahaperita Jayalapa Svaha.

Jatukham Ramathep, satu nama yang sangat asing bagi kita malah bagi sesiapapun yang tidak mengetahui bahasa Thai. Malahan nama ini juga adalah tidak popular di Thailand sebelum tahun 1987. Pada tahun 1987 seorang pegawai polis bersara bernama Phantharak Rajjadej telah mendedahkan rahsia kejayaan beliau menangkap penjenayah dengan mudah dan dapat menyelesaikan kes-kes berat dengan pantas.

Beliau juga berkata rahsia tersebut membuatkan beliau masih kuat dan sihat walaupun sudah lanjut usianya. Beliau mendedahkan bahawa selama ini beliau mengamalkan penyembahan kepada dewa khas Wilayah Nakhon Sithammarath iaitu Jatukham Ramathep. Ada apa dengan Jatukham Ramathep? Mengapa ia begitu istimewa dan dianggap begitu hebat oleh pesara polis Buddha tersebut?

Pada tahun 1986 seorang Mejar Jeneral telah menghadiri suatu upacara keagamaan di sebuah kuil di Wilayah Nakhon Sithammarath.

Dalam upacara itu seorang medium atau perantara roh telah diresapi roh seorang raja pahlawan pada zaman kegemilangan Negara Sri Dharmaraja iaitu Jatukam. Melalui medium atau perantara tersebut beliau disuruh mendirikan sebuah tiang tugu untuk kota Nakhon Sithammarath.
Namun beliau juga disuruh merujuk kepada seorang tua yang tahu akan ilmu-ilmu khas bagi mendirikan tugu tersebut serta upacara membuatnya. Orang tersebut adalah pesara polis Phantharak Rajjadej.

Tugu tersebut akhirnya siap dibina pada tahun yang sama dan pada tahun 1987 dengan panduan yang diberikan oleh Phantharak Rajjadej maka sebuah azimat berbentuk bulat dibuat khas yang mempunyai ukiran Jathukam Ramathep diatasnya.

Sejak dari peristiwa itu akhirnya nama tersebut menjadi buah mulut seluruh rakyat Thailand dan mereka semua inginkan kesejahteraan dan keselamatan seperti yang telah dikecapi si pesara polis tersebut. Maka berbuyung-buyunglah orang datang kekuil dimana ianya dibuat sehingga harganya melambung tinggi. Sehingga kini harga tertinggi yang pernah dibayar seseorang untuk mendapatkan azimat ini adalah melebihi 1 juta bath.

Namun persoalannya siapakah Jatukham Ramathep ini? betulkah dia seorang raja kerajaan Negara Sri Dharmaraja? Jika semua persoalan ini benar maka sudah semestinya si raja adalah seorang Javaka atau Melayu! Hal ini kerana Negara Sri Dharmaraja adalah sebuah kerajaan Melayu pada zaman dahulu sebelum ditakluki oleh Sukhotai dan Ayuthiya. Dan kita juga sudah tahu bahawa kerajaan Melayu segenting kera ini juga mempunyai pertalian yang sangat rapat dengan Srivijaya.

Oleh itu kajian ini adalah sangat penting untuk kita. Kita juga akan tahu betapa besarnya impak Srivijaya dan kekuasaan Thalasocrasinya terhadap orang-orang Thai sehinggakan mereka sendiri sanggup menyembah seorang raja yang berlainan bangsa dengan mereka. Tetapi siapa dia? Pewaris Siwichai?

Banyak versi mengenai siapa sebenarnya Jatukham berlegar di seluruh Thailand. Salah satu daripadanya ialah versi dua dalam satu. Apa yang dimaksudkan dengan dua dalam satu?

Yang dimaksudkan dengan dua dalam satu adalah Jatukam itu sendiri. Sebenarnya menurut lagenda orang-orang Thai Jatukham Ramathep adalah dua orang adik beradik iaitu satunya Inthara Sairen dan seorang lagi Inthara Khao Kheo.

Mereka berdua dikatakan sebagai anak kepada Raja Jantharaphanu (Chandrabhanu), yang memerintah Sri Dharmasokaraja, yang dianggap orang thai sebagai pusat bagi empayar Siwichai atau Srivijaya.

Menurut lagenda tersebut lagi akibat daripada ketiadaan ayahanda mereka selama 20 tahun kerana melancarkan perang di selatan India atau Sri Lanka, kerajaan Sri Dharmaraja menjadi lemah. Oleh hal yang demikian kedua adik beradik ini telah menubuhkan sebuah pusat pemerintahan yang baru di Chang Khom Sirithammarat yang sekarang berada di kota Nakhon Sithammarath. Dua beradik tersebut juga dikatakan telah menamakan semula kerajaan mereka sebagai Siwichai Suphannabhumi.

Satu lagi versi lagenda asal usul Jatukham Ramathep mengatakan bahawa dia adalah Chandrabanu sendiri. Mengikut catatan yang terdapat di wat tertentu di Nakhon Sithammarath, Jatukham Ramathep digelar oleh masyarakat selatan Thai sebagai KING OF THE SOUTHERN SEA. Beliau digambarkan sebagai seorang pahlawan yang gagah dan berkulit gelap. Beliau juga digelar sebagai Raja Hitam Penguasa Laut Selatan atau Phraya Pungparn.
Kononnya beliau berjaya bermeditasi hingga mencapai tahap nirvana dan bersatu dengan Buddha.

Oleh sebab itulah dia disembah oleh masyarakat Buddha selatan Thai. Tapi ini semua menurut kepercayaan mereka yang beragama Buddha. Maka betul lah kata orang cerdik pandai, dari peristiwa menjadi sejarah, dari sejarah menjadi lagenda dari lagenda menjadi mitos dan jika tidak direkod dan dikaji dengan betul oleh anak cucu cicit maka jadilah dongeng tok nenek ala merong. Jadi versi mana sebenarnya yang betul?

Namun apa yang pasti mengenai Jatukham adalah baginda seorang elit Melayu yang disembah tahap dewa oleh orang-orang Buddha Thai. Hal ini tidak dapat dinafikan kerana jika dia Chandarbanu maka tokoh ini bukan lagi asing bagi kita dan kita memang tahu perkaitan tokoh ini dengan wilayah bekas jajahan Srivijaya iaitu Tambralingga atau Ligor. Jika bangsa asing boleh menghargai sejarah nenek moyang kita mengapa tidak kita?

Bukanlah saya menyuruh anda semua mendewa-dewakan atau menyembah tokoh sejarah semacam yang dilakukan kaum kafir ini. Cukup sekadar penghargaan dengan mengetahui dan menyedari betapa hebat dan pentingnya sejarah dan pendidikan sejarah kepada jati diri anak-anak Melayu Nusantara.

Kita perlu tahu bahawa bangsa kita mempunyai raja-raja dan kerajaan-kerajaan hebat pada zaman kuno Hindu-Buddha dan tidak sekadar kerajaan Melaka dan para sultannya sahaja. Sejarah Melayu itu amat purba melakaui ribuan tahun dan bukan bermula pada tahun 1400-an. Sekian, wallah hu a’lam.

*Gambar adalah pesara polis terbabit. Ada keris terselit di pinggangnya.

~ASJ~

Rujukan:

•Rachelle M. Scott, Nirvana for Sale? Buddhism, Wealth, and the Dhammakaya Temple, SUNY Press, 2009.
•Stuart C. Munro-Hay, Nakhon Sri Thammarat: The Archeology, History and Legends of a Southern Thai Town, White Lotus Press, 2001. Boost P
•http://www.nationmultimedia.com/2007/04/17/national/national_30032023.php


Tiga Ulama Keturunan Nabi Yang Berjasa Pada Perkembangan Islam

Kita sebenarnya terhutang budi dengan para ulama kalangan ahli keluarga Nabi ﷺ yang menyebarkan agama Islam sehingga ke bahagian Nusantara ini sehingga kita kenal Allah ﷻ dan Nabi-Nya Penghulu sekalian Rasul dan tergolong dalam kalangan sebaik-baik umat.

Mereka ini bukan sahaja mewarisi leluhur nasab sehingga Baginda Rasulullah malah mereka juga bersambung dari segi rantaian keilmuan menerusi jalan para ulama sehingga Baginda Rasulullah. Sehingga ke hari ini kita masih lagi boleh meneguk air curahan ilmu daripada mereka sehingga kita berdaya untuk menuju ke arah destinasi MardhatiLlah.

Tiga ulama yang masih hidup dari kalangan ahli keluarga nabi dan sanad keilmuan mereka yang kita boleh ambil manfaat dari mereka samada secara langsung dari mereka ataupun melalui anak-anak murid mereka yang sifat mereka sama seperti guru mereka yang giat mencurahkan keringat mereka demi memimpin umat ke arah jalan yang benar sehingga lahir lagi anak-anak murid yang menjadi penyambung legasi mereka.

1. Tan Sri Prof. Dr. Syed Muhammad Naquib al-Attas حفظه الله تعالى

Di Malaysia, pendiri beberapa institut pengajian tinggi dan projek yang paling besar sekali ialah ISTAC sehingga melahirkan beberapa anak murid yang menyambung keilmuan beliau seperti Prof. Wan Mohd Nor Wan Daud, Prof. Khalif Muammar, Prof. Tatiana Denisova, Prof. Dr. Hamid Fahmy Zarkasyi, Prof. Muhammad Zainy, Prof Madya Dr. Wan Suhaimi dan ramai lagi.

Nama penuh Sayyid al-Habib, Prof. Syed Muhammad Naquib bin Syed Ali bin Abdullah bin Muhsin bin Muhammad bin Muhsin bin Hussein bin al-Qutub al-Habib Umar bin Abdurrahman al-Attas bin Agil bin Salim bin Abdullah bin Abdurraahman Assegaf bin Muhammad Mauladdawilah bin Ali bin Alwi al-Ghuyyur bin Muhammad al-Faqih al-Muqaddam bin Ali bin Muhammad Sohib Mirbath bin Ali Khala’ Qasam bin Alwi bin Muhammad bin Alwi bin Ubaidillah bin Ahmad al-Muhajir bin Isa bin Muhammad an-Naqib bin Ali al-Uraidhi bin Jaafar as-Sadiq bin Muhammad al-Baqir bin Ali Zainal Abiddin bin Hussein bin Ali bin Abi Thalib dan pasangannya Fatimah al-Zahra puteri Rasulullah ﷺ.

2. Al-Habib Umar Ben Hafiz حفظه الله تعالى

Di Yaman, pusat pengajian Darul Mustofa yang tidak asing bagi mereka yang mengikuti pengajian bersama dengan anak murid beliau seperti Habib Ali Zainal Abidin al-Hamid, Habib Nael Ben Tahir, Shaykh Abu Zaki al-Sanggafuri, Ustaz Ahmad Shadan, Ustaz Iqbal Zain dan para asatizah lain. Pusat pengajian yang diasaskan oleh al-Habib Umar Ben Hafiz yang diberi nama Darul Mustofa yang mengeluarkan ramai para ulama yang mereka ini kebanyakan dari kalangan Habaib dan juga mengikut jalan Ba’alawi.

Nama penuh beliau ialah al-Habib Umar bin Muhammad bin Salim bin Hafiz bin Abdullah bin Abu Bakar bin Aydrus bin Husin bin Sheikh Abu Bakar bin Salim bin Abdullah bin Abdul Rahman bin Abdullah bin Sheikh Abdul Rahman al-Sagaf bin Muhammad Maula al-Dawilah bin Ali Bin Alawi bin al-Faqih al-Muqadam Muhammad bin Ali bin Muhammad Sahib Mirbat bin Ali Khali Qasam bin Alawi bin Muhammad bin Alawi bin Ubaidillah bin imam al-Muhajir Ahmad bin Isa bin Muhammad bin Ali al-Uraidi bin Ja’far al-Sadiq bin Muhammad al-Baqir bin Ali Zain al-Abidin bin Hussin bin Ali bin Abu Talib dan pasangannya Fatimah al-Zahra puteri Rasulullah ﷺ.

3. Shaykh Ahmad Muhammad al-Tayyib حفظه الله تعالى

Di Mesir, Kiblat ilmu umat Islam, Azhar al-Sharif, institut yang dipimpin oleh Shaykh al-Azhar dan Shaykh al-Azhar sekarang ini, Prof. Dr. Ahmad Tayyib juga merupakan dari kalangan ahlul bait nabi yang dikatakan bahawa marga “al-Tayyib” itu sampai sehingga Rasulullah melalui cucu baginda ﷺ Sayyidina Hasan bin Ali putera Saidatina Fatimah al-Zahra bin Rasulullah ﷺ.

Kebiasaannya graduan dari manhaj pendidikan ini akan menisbahkan nama mereka dengan al-Azharī dan perlu kita ambil perhatian mereka yang haq itu adalah mengikut manhaj ahli al-Sunnah wa al-Jamaah.

Sebagai seorang yang dikurnaikan aqal fikiran yang waras, maka sangat penting untuk kita mengambil mutiara-mutiara dari mereka yang jelas dari segi keilmuan mereka. Sekiranya tidak mampu ambil dari anak murid mereka yang mewarisi ilmu mereka.

Mereka ini juga memimpin institusi pengajian bagi memudahkan para penuntut ilmu mudah menggali khazanah nubbuwah secara bersistem agar ilmu yang diperolehi sampai kepada maknyanya bukan setakat melahirkan insan yang bermaklumat atau lebih rendah lagi mereka yang hanya memegang kertas tanpa ada sebarang makna pada diri mereka.

Bukanlah institusi itu hebat kerana gahnya binaannya, akan tetapi ruh yang memimpin institusi itu yang menjadikan institusi itu hebat sehingga melahirkan para penuntut ilmu yang ikhlas dan beradab.

Cukup tiga ulama yang mesti dijadikan rujukan buat kita buat penuntut ilmu yang ikhlas mencari kebenaran dan mengharapkan redha Allah.

Tidak kira mereka ini dari institusi yang berbeza, akan tetapi ada kesatuan yang menyatukan mereka melalui ilmu kerana sumber utama ilmu ini yang menyampaikan kita kepada Allah ﷻ ialah Baginda Rasulullah ﷺ.

Semoga Allah menjadikan kita di kalangan penuntut ilmu yang mencintai ilmu dan juga mencintai pemilik sumber ilmu di dunia ini, Sayyidina Rasulullah ﷺ dan dihimpunkan bersama mereka yang dijanjikan sebagai pewaris nabi.

Abdullah Bohari
Kg Seberang Benoni,
Papar, Sabah.
2 Safar 1443 H


Kenapa Jordan Melepaskan Tebing Barat?

Selepas kekalahan teruk walaupun dengan bantuan Liga Arab, warga tempatan menubuhkan Pertubuhan Pembebasan Palestin (PLO) sebagai usaha ke arah kemerdekaan. Apa yang berlaku pada tahun 1967 amat mengejutkan Liga Arab.

Apabila Jordan kehilangan Tebing Barat, pihak PLO terpaksa berteduh di Karameh yang terletak sejam daripada Amman. Dari segi undang-undang, Jordan tidak mampu menghalang.

Kerana sejak tahun 1950 lagi, Jordan telah mengurniakan hak kerakyatan untuk semua warga Arab dari Tebing Barat (Korany & Hilal Dessouki, 2019).

Hak kerakyatan turut membawa hak kesamarataan dalam akses ekonomi dan penyertaan politik kerana banyak kerusi parlimen ada di Tebing Barat (Butenschon, et al., 2000).

Raja Hussein pula bukan seperti datuknya, Raja Abdullah yang mengambil Tebing Barat semasa berper.ang dengan Israel pada tahun 1948. Ketika berusia 15 tahun, Hussein melihat datuknya ditem.bak seorang warga Palestin bernama Mustafa Shukri Ashu.

Abdullah mang.kat di situ juga, matanya kuyu melihat langit di atas Masjid al-Aqsa pada hari Jumaat itu. Dua tahun kemudian, Hussein dimasyhurkan sebagai Raja Jordan. Namun pihak PLO tidak menghormati kepimpinan Hussein, apatah lagi kedaulatan Jordan.

Mereka beroperasi sebagai “kerajaan negara” dalam negara Jordan, yang sepatutnya Palestin hanyalah “kerajaan negeri” di Tebing Barat sahaja.

Kehilangan Tebing Barat memang menya.kitkan, dari segi politik dan ekonomi. 40 peratus daripada pendapatan Jordan dijana daripada sektor pertanian, perindustrian dan pelancongan Tebing Barat (Shlaim., 2009).

Sudahlah hilang, Jordan terpaksa menerima 200,000 warga Palestin yang lari mendapatkan perlindungan. Dan PLO masih mengikut pemikiran lama: “kerajaan negara” dalam negara… cuma berpusat di Karameh, bukan lagi Tebing Barat.

Pengaruh Daripada Karameh

Pada 18 Mac 1968, Fatah telah mengeb.om sebuah bas sekolah di Be’er Ora. Tiga hari kemudian, Israel membalas dengan ser.angan di Karameh. Yang menanggung pula ialah Jordan, kehilangan sekitar 84 anggota ten.tera.

Dari segi taktikal, Israel menang di Karameh. Namun Israel gagal mencapai objektif utama, iaitu menangkap Yasser Arafat. Sudahlah gagal, Israel mengalami kerugian anggota dan aset yang agak besar (Hertsog, 2005).

Kerugian Israel dianggap sebuah kemenangan untuk Arab. Pengaruh PLO melonjak tinggi, mungkin kerana Hussein berdiam diri (jadi orang nampak Palestin sebagai pemenang, bukan Jordan).

Namun operasi Karameh mendidik PLO yang bandar itu terlalu dekat dengan sempadan Tebing Barat. Jadi mereka berpindah ke kawasan pergunungan pula. Angka anggota Palestin pun meningkat sejak kemenangan psikologi ini.

Jadi Israel meneruskan ser.angan terhadap PLO, yang turut memberi kesan pada warga Jordan. Negara-negara Arab yang lain mengenakan cukai lima peratus pada pekerja-pekerja Palestin (untuk menyumbang demi perjµ.angan pembebasan Palestin).

Dengan anggota dan dana, Fatah semakin kuat dalam PLO di Jordan dan kemudian Mesir (Shoup, 2007).

Arafat mula berdepan dengan masalah pernah dihadapi David Ben-Gurion (dengan Irgun) dulu. Seorang pemimpin takkan mungkin boleh menjaga semua kumpulan bersen.jata yang timbul daripada peper.angan. Pada November 1968, kumplan al-Nasr telah menyer.ang polis Jordan (Kamal, 1998).

Apabila Jordan membalas, warga Palestin mula berasa teran.cam walaupun mereka bukan penyokong al-Nasr. Raja Hussein cuba menenangkan keadaan dengan Palestin dengan Perjanjian Tujuh Perkara. Pihak PLO hanya diminta supaya:

Tujuh permintaan ini jelas menunjukkan yang Jordan sedia menerima warga Arab Palestin. Disiplin dalam kalangan PLO walau bagaimanapun menyebabkan masalah berlarutan. Dalam kalangan mereka sudah mula mengesyaki Hussein, hanya kerana bertemu dengan Richard Nixon di Amerika Syarikat.

Kepimpinan Arafat dalam PLO tidak dapat menangani kebangkitan arus komunisme daripada dua barisan pembebasan iaitu PFLP dan DFLP. Ketua dua unit ini – George Habash dan Nayef Hawatmeh – sudah mula bersuara yang Raja Hussein mesti digulingkan (Ensalaco, 2012).

Selain daripada PFLP dan DFLP, as-Saika dan ALF siap menuduh Hussein macam-macam: “boneka Barat” dan “alat Zionis”. Tidak lama kemudian, ahli-ahli PLO percaya: “jalan ke Tel Aviv bermula dari Amman.”

Dilema Besar

Raja Hussein mesti berbuat sesuatu. Bukan mudah sebenarnya. Kalau halau PLO, baginda perlu menjauhi diri daripada Palestin (dan Dunia Arab). Kalau jaga PLO, baginda akan dibenci rakyat sendiri. Angkatan ten.tera baginda pun sudah mula bersuara.

Jadi baginda pun mengatur langkah: jumpa Gamal Abdel Nasser, seorang pemimpin Arab yang sangat popular di Timur Tengah.

Setelah berbincang, Nasser bersetuju yang PLO mesti diajar. Dan Hussein kembali untuk menguatkuasakan Perintah Sepuluh Perkara (Tujuh Perkara yang ditambah tiga perkara).

Tetapi PLO enggan mendengar kata, masih dengan cara sendiri sampai hampir berlaku peper.angan dengan Israel (kerana PLO menyer.ang Beit Shean). Semasa musim panas 1970, PLO menabur provo.kasi terhadap Jordan.

Seorang komander bernama Sharif Shaker hilang sabar dan sudah menger.ahkan Divisyen Berperisai Ketiga tanpa izin. Kalau bukan kerana pujukan Hussein, entah apa akan jadi hari itu. Pada 7 Jun, sebuah pertem.pµran antara Jordan dan PLO berlaku di Zarqa.

PLO turut menyer.ang pejabat perisikan Jordan. Apabila Hussein pergi melawat pejabat ini, sebuah unit sudah tunggu untuk membµnµh baginda.

Barisan penasihat kerajaan sekarang perlu pilih: 1) selesaikan PLO atau 2) bawa bertenang tetapi ramai akan ma.ti. Setakat ini dijangka 300 orang sudah ma.ti. Arafat pun cuba mengawal keadaan, tetapi gagal kerana PFLP takkan patuh pada Hussein.

PFLP menyer.bµ dua buah hotel di Amman dengan beberapa tuntutan. Hussein masih melayan tuntutan mereka, iaitu menukar ketua-ketua jeneral Jordan dan meletakkan enam menteri Palestin dalam kerajaannya.

Raja Penyabar Menjadi Singa

Yasser Arafat tidak bersetuju dengan tindakan unit-unit PLO. PFLP dan DFLP berkali-kali diminta jaga batasan. Kerana Raja Jordan mampu buat apa saja dengan kuasa yang ada. Tetapi mereka tidak endah langsung: Hussein akhirnya diser.ang pada 1 September 1970. Kerajaan Jordan bertem.pµr habis di Amman hingga 6 September, apabila PFLP mula meram.pas tiga pesawat penumpang.

Kegiatan melampau ini buat selamanya mengikat gelaran “pengga.nas” terhadap PLO, dan PFLP mewajarkan tindakan mereka dengan hujah “baru dunia nampak masalah kami.” Betapa marah Arafat sepanjang minggu itu.

Beliau berpendapat PFLP telah mengeruhkan imej Palestin di mata dunia tetapi tidak dapat mengecam tindakan mereka untuk menjaga persepsi Arab (Kamal, 1998).

Dalam sebuah sidang tergem.par, Hussein mengumpulkan semua pembesar dalam kalangan angkatan ten.teranya. Sebulat suara mereka bercadang untuk menghalau PLO daripada bandar-bandar utama.

Lalu Hussein membubarkan kerajaan untuk melantik seorang warga Palestin bernama Muhammad Daoud sebagai ketua kerajaan dar.urat. Seorang pembesar ten.tera (yang pro-Palestin) bertanya, “apa keputusan yang paling berat untuk tuanku?” Dan Hussein membalas, “keputusan untuk mengambil balik ibu negara beta.” (Shlaim, 2009).

Antara 17-27 September, Jordan dan PLO berper.ang bagai gila dengan kereta kebal dan arti.leri daripada kedua-dua pihak. Negara-negara Arab bising minta Hussein berhenti.

Syria menghantar sebuah angkatan ke Irbid yang PLO kata untuk membebaskan kota Jordan ini. Iraq masih menyimpan 17,000 anggota dalam Jordan, yang Hussein risau jika mereka berpihak kepada Palestin.

Sangat risau, Hussein menghubungi Richard Nixon pada jam 3 pagi (CNN, 2007). Dan Nixon meletakkan sebuah angkatan besar di tebing Israel, bersedia untuk membantu.

Hussein mengisytiharkan per.ang terhadap Syria pada 22 September. Tetapi peper.angan ini tidak berpanjangan, kerana ramp.asan kuasa dilaksanakan Hafez al-Assad.

Manakala Iraq pula enggan masuk campur, kerana khuatir dengan aktiviti Parti Ba’ath (senang kata, puak Saddam Hussein) di dalam. Selepas berjaya menghalau saki-baki angkatan Syria, pihaK Jordan menumpukan perhatian pada PLO di seluruh negara

Media Arab mula memfitnah yang Hussein sedang menyem.belih warga Palestin. Mungkin Liga Arab tidak suka melihat bantuan Barat yang bantu mengukuhkan Jordan. Ataupun mereka ada muslihat lain jika PLO menang. Apa-apa pun, Hussein mengalami masalah besar pada bulan September itu. Ketua kerajaan (Daoud) sendiri lari ke Libya atas tek.anan daripada Muammar Gaddafi. Sekelip mata, Hussein menjadi raja yang dibenci di seluruh Arab. Dalam sebuah persidangan di Mesir, teruk Hussein kena ekoran ucapan Arafat.

Tetapi Arafat menandatangani sebuah persetujuan bersama Hussein atas usaha Gamal Abdel Nasser yang meninggal dunia akibat ser.angan jantung esoknya.

Hussein melantik seorang warga Palestin untuk menjadi Perdana Menteri supaya dapat merawat lµ.ka.

RUJUKAN:

Butenschon, N.A., et al. (2000). Citizenship and the State in the Middle East: Approaches and Applications. Syracuse University Press.

CNN. (2007, November 28). Jordan asked Nixon to (ditapiskan) Syria, declassified papers show.

Ensalaco, M. (2012). Middle Eastern (ditapiskan): From Black September to September 11. University of Pennsylvania Press. Halaman 14.

Hertsog, C. (2005). The Arab-Israeli (ditapiskan). Halaman 205.

Kamal, S. (1998). The Modern History of Jordan. Tauris. Halaman 230-236.

Korany, B., & Hilal Dessouki, A.E. (2019). The Foreign Policies of Arab States: The Challenge of Change. Routledge. Bab 7.

Shlaim, A. (2009). Lion of Jordan: The Life of King Hussein in (ditapiskan) and Peace. Vintage Books. Halaman 243-255, 325.

Shoup, J.A. (2007). Culture and Customs of Jordan. Greenwood Publishing. Halaman 24.


Tombiruo (2017): Adiwira Yang Boleh Dibanggakan Rakyat Malaysia

Ini ialah filem pertama yang aku tonton di panggung wayang seorang diri. Sebelum ini biasanya aku berteman. Namun sebab filem ini mula masuk panggung pada hari khamis, kebanyakan rakanku sibuk bekerja, maka aku datang ke panggung seorang diri. Dan ternyata filem pertama yang aku tonton tanpa berteman ini tidak menghampakan secara keseluruhan.

Pertama, kepada peminat novel Ramlee Awang Murshid, kalau kalian datang untuk datang menonton filem thriller yang bersifat seperti novel Ramlee Awang Murshid yang memerlukan anda berfikir untuk mencatumkan plot yang sengaja diletakkan tidak selari, dan berselirat, percayalah bahawa filem ini tidak menggunakan formula tersebut.

Formula Tombiruo adalah formula plot biasa yang anda lihat pada kebanyakan filem blockbuster Hollywood. Ini bukan sebuah filem yang dibuat untuk kalian menjadi penyiasat, seperti kebanyakan novel Ramlee Awang Murshid.

Anda akan dihadapkan dengan prolog, permulaaan plot, dan kemudian dibawa mengembara melalui jalan cerita yang selari – perkenalan konflik dan plot sedang memanjat untuk ke tension yang sebenarnya sebelum berhadapan dengan klimaks dan kemudian, filem akan ditamatkan dan plot yang ringkas pun terlerai.

Namun, aku tidak salahkan pihak produksi, pengarah dan penulis skrip. Formula dalam novel RAM, bukan untuk Tombiruo sahaja, tetapi kebanyakan novel beliau, pada pandangan peribadi saya, lebih sesuai diabadikan pada drama bersiri yang berjumlah sekurang-kurangnya 10 episod. Lagipun adaptasi yang bersifat seperti ini pun digunakan oleh filem-filem Hollywood yang banyak mengaptasikan daripada naskah seperti novel dan filem, lagi-lagi untuk karya Superhero seperti Marvel dan DC.

Komik Marvel dan DC yang jalan ceritanya terlalu kaya dengan plot, perkembangan watak, konflik dan persoalan prinsip dan falsafah terpaksa diabaikan dan dibentuk plot cerita yang baru memandangkan durasi dua jam tidak cukup untuk memuatkannya. Atau nanti, untuk sebuah komik dan novel sahaja, memerlukan lebih daripada 3 sekuel dan menjadi trilogi seperti The Hobbit padahal novelnya satu sahaja.

Namun, Tombiruo tetap berjaya dipersembahkan dengan baiknya. Prolognya dimulakan dengan aksi pertarungan yang mengasyikkan dengan sinematografi yang sangat memukau. Prolognya adalah sangat penting untuk plot twist yang akan didedahkan pada hujungnya. Selepas prolognya, kita terus diperkenalkan dengan watak-watak di dalam filem serta konflik yang menjadi fokus utama jalan cerita.

Tidak lari banyak dari novelnya, konflik dalam filem masih berkisarkan tentang kapitalis yang sedang membolot kekayaaan hutan Keningau, sambil seorang lelaki misteri bertopeng yang aku kira, lagaknya memang menepati ciri-ciri seorang adiwira. Dalam masa yang sama, terdapat sengketa antara ahli keluarga yang memiliki syarikat tersebut yang dinamakan Anak Bumi tentang perjalanan syarikat mereka. Watak seorang wartawan iaitu Wan Suraya yang begitu gigih cuba membongkar rahsia yang membelenggu Anak Bumi.

Watak Suraya adalah watak yang paling aku suka dalam filem. Ia bersifat seperti penghubung antara dua dunia, Ejim yang merupakan insan disebalik mitos Tombiruo dan hero utama filem iaitu Amiruddin yang dilakonkan oleh Farid Kamil yang datang dari dunia yang berbeza. Wan Suraya jugalah menjadi deus ex-machina yang digunakan oleh pengarah untuk meleraikan konflik antara dua watak protagonist dalam filem ini sebelum mereka melawan anatagonis yang sebenar. Sekurang-kurangnya untuk filem ini, cliché wanita menjadi punca dua hero utama berentakan tidak terjadi, sebaliknya menjadi penyatu.

Aku harus beri pujian kepada Zul Ariffin untuk berlakon dengan wajah yang memakai topeng sentiasa serta kurang dialog. Seorang pelakon dinilai dengan riak wajah ketika berlakon untuk menampakkan watak mereka hidup serta lontaran dialog yang berkesan. Namun, itu bukanlah menjadi batu penghalang kepada Zul Ariffin. Tanpa melihat riak wajah dan tidak banyak dialog untuknya, Zul Ariffin menggantikan dengan bahasa badan yang tampak menyakinkan. Bahasa badan seseorang yang sedang marah, berdendam, sayang, menyesal semuanya disampaikan dengan sempurna.

Setiap babak yang dipersembahkan terasa perlu untuk mengembangkan jalan cerita, dan menyumbang kepada perkembangan watak dan plot, bukan dicipta untuk semata-mata kerana untuk memanjangkan cerita. Pengarah berjaya menyakinkan aku bahawa setiap babak babak sangat perlu, dan kalau tidak dimasukkan dalam cerita, akan mencacatkan cerita. Pengarah tidak membenarkan aku untuk mencari ruang mempersoalkan setiap kewajaran setiap babak dalam filem.

Antara babak yang menarik perhatian aku ialah ketika pertemuan pertama antara Tombiruo dan Wan Suraya di dalam hutan. Postur bongkok dan kekok yang dipamerkan oleh Tombiruo menyakinkan aku bahawa si Tombiruo ini memang hidup hanya di dalam hutan, dan peluang untuk berjumpa dan bertutur dengan wanita secantik Wan Suraya itu akan jadi sesuatu yang kekok.

Babak lain yang aku kira sangat menyentuh hati aku ialah ketika betapa Amiruddin dan Tombiruo menangisi pemergian orang yang mereka sayang. Babak yang diselang-seli dengan jeritan dan teriakan daripada Amiruddin dan Tombiruo, dan betapa bahasa badan mereka memang nampak seperti seorang yang meratap kehilangan memang sangat berjaya. Aku jarang tersentuh dengan lakonan pelakon Malaysia, tetapi Zul Ariffin dan Farid Kamil berjaya.

Nabila Huda juga layak diberi pujian pada lakonannya. Wan Suraya tampil sebagai wartawan yang sebenar, dan Nabila Huda juga seperti sudah lama hidup menjadi seorang wartawan. Nampak jelas pada lakonannya ketika dia mengejar matlamat utama seorang wartawan, mengorek sebanyak mungkin cerita walau dengan apa-apa pun caranya. Nampak juga sisi clumsy dan juga, sisi keibuan, walau tidak panjang, sekurang-kurangnya memberikan pelbagai dimensi untuk kita menilai beliau juga wujud dalam realiti masyarakat semasa. Nabila Huda memainkan watak Wan Suraya tidak nampak seperti dibuat-buat, tetapi nampak semula jadi.

Namun, ada juga beberapa dialog yang dilontarkan dalam filem yang aku kira agak kaku dan kejung. Dialog itu dilontarkan oleh beberapa watak, dan beberapa dialog dalam skripnya nampak seperti agak try hard seperti cuba berfalsafah dan cuba menampakkan dialog yang dilontarkan untuk kelihatan deep. Lagi-lagi babak yang melibatkan antara ayahnya Tombiro dengan watak tombiruo kecil ketika ayahnya berpesan-pesan tentang kehidupan dan cinta. Tetapi selebihnya, aku tidak merasakan perasaan cringe yang selalu aku temui pada kebanyakan filem dan drama Melayu.

Kelihatannya karya Ramlee Awang Murshid, meskipun dipersembahkan dalam bentuk filem, ia tidak lari dari plot twist. Cuma, aku agak kekok pada cara pertama plot twist yang pertama dipersembahkan. Ketika mereka menggunakan si bomoh tua bernama Monsiroi untuk menyampaikan sebuah rahsia yang terpendam lebih 20 tahun antara Tombiruo dan Amiruddin, aku merasakan bahawa rahsia tersebut boleh didedahkan dengan cara yang lebih baik daripada menggunakan magis sebagai plot device sekaligus bertindak sebagai plot twist utama filem. Pendedahan siapakah villain utama dihujung filem memang sangat bergaya. Aku juga suka bagaimana pengakhiran yang diterima villain. Babak CGI dihujung filem itu memang mantap!

Aku lagi suka pengarah menggunakan watak Wan Suraya sebagai seorang wartawan digunakan sebagai watak yang mendedahkan hakikat rahsia antara Amiruddin dan Tombiruo, sekaligus menguatkan lagi Wan Suraya sebagai penggerak plot. Lagipun sesuai sebagai latar belakang profession wartawan yang sudah tentunya sangat obsess dengan rahsia-rahsia dan kisah yang disembunyikan. Lebih realistik pada perkiraan aku sebab terlalu banyak unsur magis yang menyelubungi watak Tombiruo itu sendiri.

Adapun, bahagian lain yang layak diberi pujian dalam Tombiruo ialah babak aksi yang dipersembahkan. Meski ketika diawal filem, terdapat sedikit kecatatan pada babak Tombiruo berlari bersama ayahnya, yang aku lihat agak seperti kartun, mungkin kerana pace filem dilajukan sedikit, namun selebihnya sangat memukau. Langkah Silat Sendeng yang dipamerkan oleh Farid Kamil, serta kehebatan aksi tarzan Malaysia seperti Tombiruo, ia nampak sangat realistik.

Cuma, aku cadangkan dikurangkan babak peluru menuju dengan sangat perlahan ala-ala Matrix yang seperti diulang-ulang dalam filem. Sebabnya bila aku ditayangkan dengan babak seperti itu, tidak seperti babak pertarungan yang pantas, pengarah seperti memberi aku masa untuk mempersoalkan dimanakah relevannya hukum fizik melibatkan watak utama dan beraksi mengelak peluru atau pengerakkan yang mampu menyaingi peluru. Lebih pantas babak pertarungan, lebih senang aku terlepas pandang dalam soal hukum fizik ini.

Penamat untuk filem ini, aku kira jauh lebih baik dari kebanyakan penamat filem Melayu. Biasanya filem Melayu bermasalah pada penamatnya yang selalu bertindak seperti anti-klimaks. Tetapi tidak untuk Tombiruo. Mungkin sebab itu aku rasa pertengahan plot Tombiruo agak mendatar, rupa-rupanya pengarah menyimpan kukunya untuk babak klimaks dan penamat filem Tombiruo. Mungkin kita boleh katakan bahawa mungkin babak klimaks dan penamat terbaik untuk filem Melayu yang dikeluarkan sejak kebelakangan ini.

Kepada peminat novel Ramlee Awang Murshid juga, jangan lupa untuk tunggu after-credit scene. Ada hint seperti saga Laksamana Sunan bakal difilemkan juga. Namun aku rasa itu hanya bergantung pada kejayaan Tombiruo ini nanti.

Kesimpulannya, kisah Tombiruo mempertahankan hutan ini harus ditonton oleh setiap orang. Ya, aku merasakan Tombiruo juga adalah seorang adiwira yang harus dibanggakan oleh rakyat Malaysia. Dia adalah manifestasi seorang vigilante yang berjuang mempertahankan hutan dari kapitalis sewaktu pihak berkuasa terkunci tangan, mulut dan kaki menyaksikan hutan-hutan kita dijilat nafsu kerasukan manusia.

Akhir sekali, mesti kalian tanyakan berapa rating daripada aku? Aku berikan 7/10. Tahniah Tombiruo kerana berani menongkah arus! Tahniah juga tidak mengecewakan aku ketika kali pertama aku menonton secara berseorangan untuk filem ini tanpa membawa sebarang teman!


Kertas Putih Felda: Di Mana FGV Selepas Ini?

Semasa perbahasan usul mengenai Kertas Putih Ke Arah Kelestarian FELDA pada 10 April 2019 yang lepas, pembahas dari pembangkang, YB Datuk Seri Ahmad bin Maslan, anggota Parlimen bagi Pontian telah membangkitkan mengenai kekurangan perincian dokumen ini mengenai Felda Global Venture Holdings Berhad atau FGV Holdings Berhad (FGV) dan peranannya kepada FELDA untuk masa hadapan. Beliau sempat menyenaraikan keuntungan FGV dari tahun 2012 sehingga 2018 dan bagaimana kesan dari dasar ekonomi kerajaan sejak mengambil alih Putrajaya terhadap FGV.

Soalan beliau sangat penting kerana
mahu atau tidak, kita kena akui FGV Holdings mempunyai hubungan yang amat
istimewa dengan FELDA. FELDA memiliki pegangan saham di FGV sebanyak 33.66%
atau 1.227 billion unit saham. Ini menjadi FELDA mempunyai ‘pengaruh’ yang
besar kepada hala tuju dan perancangan operasi FGV, walaupun pegangan ini
diklasifikasikan sebagai ‘syarikat bersekutu’. Selain itu, penyenaraian FGV
pada tahun 2012 melibatkan FELDA melepaskan aset-aset berharga industri hiliran
kepada FGV disamping memajakkan lot-lot komersil FELDA yang berkeluasan hampir
350,000 hektar melalui Perjanjian Pajakan Tanah (Land Lease Agreement) selama 99 tahun.

Secara mudahnya, Tan Sri Shahrir Samad
pernah mengumpamakan FELDA adalah ayah dan FGV  adalah anak. Sudah menjadi tanggungjawab ayah
untuk memberikan yang terbaik kepada anak. FGV pula sebagai anak yang
bertanggungjawab haruslah menjaga dan mentadbir asset-aset yang ‘diwariskan’
kepada ia dengan sebaik mungkin seterusnya membalas dengan bayaran dividen yang
tinggi serta peratusan keuntungan hasil ladang LLA nya yang tinggi. Untuk
makluman, FGV telah membayar dividen berjumlah RM328.3 juta kepada FELDA sejak penyenaraiannya
dan RM253.4 juta daripadanya telah diagihkan kepada peneroka FELDA yang layak.

Maka, apabila Kertas Putih ini tidak
menerangkan perancangan FELDA dan Kementerian Hal Ehwal Ekonomi mengenai FGV,
sudah tentu ianya akan menjadi tanda tanya. Walaupun Tan Sri Shahrir Samad
menegaskan bahawa urus tadbir korporat Kumpulan FELDA harus diperkukuhkan
dengan adanya Pengerusi-Pengerusi dan Lembaga Pengarahnya sendiri bagi FELDA,
FGV, Felda Investment Corporation Sdn Bhd (FIC) dan Yayasan FELDA, beliau percaya
FELDA harus mengekalkan hubungan istimewa dengan FGV. Malah beliau juga
bertegas wakil FELDA harus duduk di Lembaga Pengarah FGV kerana aset-aset FGV H
adalah pada asalnya milik FELDA. Ketegasan beliau membolehkan FELDA mencalonkan
2 orang wakil FELDA di dalam FGV.

Cadangan-cadangan yang ada di dalam Kertas Putih itu sendiri hampir kebanyakkannya bukan cadangan baru. Pengurusan FELDA pada tahun 2017 telah memulakan proses pemulihan urus tadbir, meningkatkan integriti, melancarkan kempen anti rasuah, bekerjasama dengan SPRM untuk siasatan pembelian-pembelian aset yang mencurigakan serta menstruktur kembali aset-aset FELDA untuk memperkukuhkan aliran tunai FELDA. Oleh kerana itu, ramai mengkritik bahawa Kertas Putih ini dibangunkan tergesa-gesa dan tidak komprehensif seperti ianya hanya semata-mata ingin ‘memaksa’ YB Menteri Kewangan, Lim Guan Eng untuk meluluskan dana bagi membantu FELDA.

Janji kerajaan untuk FELDA bakal dibantu melalui suntikan RM6.23 billion juga masih ‘vague’ dan tiada perincian. Kita masih tidak tahu, adakah ianya dalam bentuk geran Kerajaan, Pinjaman dari Kerajaan Pusat atau Jaminan Kerajaan untuk pinjaman dari institusi luar atau kombinasi ketiga-tiga instrumen. Pun begitu, ianya masih bersifat jangka masa pendek atau ‘short term’. Pengakhirannya sumbangan dividen FGV kepada FELDA masih penting dan bayaran pajakan LLA sebanyak RM248juta setahun serta 15% keuntungan hasil ladang masih menyumbang sebahagian besar kepada pendapatan FELDA. Rekod menunjukkan FELDA telah menerima bayaran pajakan LLA dan Perkongsian Keuntungan 15% terkumpul sehingga 2017 adalah masing-masing RM1.477 billion dan RM445.9juta. Bukankah ini jelas menunjukkan betapa pentingnya FGV kepada FELDA.

Selain itu perkara pokok yang penting
seperti hala tuju holistik FELDA untuk dekad-dekad mendatang merangkumi peranan
dan kebajikan peneroka, pengurusan ladang dan pengenalan tanaman komoditi baru,
pembangunan komuniti dan infrastruktur untuk mendekatkan warga peneroka dan
seluruh negara serta peranan FGV di dalam semua di atas. FGV, mahu tidak mahu
sudah menjadi ‘integral part of FELDA’.
Cuma Lembaga Pengarah dan Pengurusannya mempunyai kebebasan untuk melaksanakan
amanah pemegang saham yang utama iaitu peningkatan nilai dan pembayaran dividen
yang tinggi.

Oleh yang demikian, sebarang usaha untuk menjauhkan lagi FELDA dan FGV adalah amat tidak bertanggungjawab. Kerajaan seharusnya tidak lagi mahu mengaitkan kepincangan di FELDA dengan FGV atau permasalahan di FGV menghantui FELDA. Urus tadbirnya sudah pulih. Malah Pengerusi FGV , Datuk Wira Azhar Abdul Hamid juga telah mengisytiharkan ‘the worst is over for FGV’. FGV boleh bergerak maju terus ke depan, tanpa ada tangan-tangan ghaib yang cuba mengambil kesempatan terhadap rekod-rekod buruk yang ada di dalam Kumpulan FELDA sebelum ini. Biarkan FGV meneruskan operasi mereka, pulihkan harga minyak sawit mentah (CPO) dan tingkatkan produktiviti hasil mereka, maka semua pihak termasuklah FELDA dan penerokanya beroleh manfaat.

Jangan kita kenang-kenang sangat tahun
2012 dimana penyenaraian FGV dibuat. ‘What
is done has done!’. Penyenaraian itu bukanlah Original Sin yang harus kita jadikan alasan untuk kita tidak mahu
maju kehadapan. FELDA dan Kementerian Hal Ehwal Ekonomi harus bersikap
gentleman dan menerangkan secara terbuka apakah perancangan dan hala tuju FGV
kepada FELDA. Tindakan berdiam diri YB Menteri Hal Ehwal Ekonomi dan Pengurusan
FELDA hanya akan membenihkan spekulasi-spekulasi kurang enak seperti FELDA
tidak lagi berminat pada FGV. Sekurang-kurangnya YB Menteri boleh memberikan
komitmen dan janji di Parlimen bahawa FGV akan terus beroperasi tanpa campur
tangan Kerajaan dan mendapatkan keuntungan yang maksimum serta meningkatkan
nilai pelaburan FELDA dan pelabur-pelabur lain.

FELDA pula janganlah didiamkan sahaja
pegangan 33.66% FGV itu. Berbincanglah dengan Lembaga Pengarah FGV untuk
mencari jalan terbaik bagi mecapai objektif di atas. Diantara Teras Strategik
FGV Holdings Berhad bagi tahun 2019-2021 adalah untuk mengadakan M&A
strategik dan Perkongsian Strategik. Maka, pilihlah dari kalangan syarikat
bumiputera Melayu yang berpengalaman dan berkemampuan untuk mewujudkan sinergi
yang diharapkan.Janganlah pilih mereka yang tamak atau melihat kepada
keuntungan semata-mata, tidak kepada kehidupan dan kebajikan para peneroka.

Ingatlah bahawa tanah LLA dan
aset-aset FGV itu dibina oleh keringat para peneroka dan dedikasi
petugas-petugas FELDA serta pekerja-pekerja anak-anak syarikat Kumpulan FELDA
sebelum ini. Pastikan kepentingan orang Melayu Bumiputera dijaga dan
dipertahankan selagi ada Bulan dan Bintang.

RUJUKAN:


Watak Sejarah Disebalik Drama Sejarah Korea, Mr. Queen

Dengan drama on-going “Mr. Queen” yang catat rating tontonan tinggi di Korea, watak Raja Cheoljong tarik perhatian aku. Episod 14 drama ni capai rating 13% nationwide dan 15% di Seoul, memang drama hit lah. Walaupun tema drama ni rom-com, tapi sisi sejarah Raja Cheoljong tak disisihkan.

Siapa Raja Cheoljong ni?

Raja Cheoljong ni raja ke-25 Dinasti Joseon, memerintah sejak 1849-1863. Bila raja terdahulunya, Raja Heonjong (헌종) meninggal dunia tanpa waris lelaki, memang susah nak mencari pewaris takhta Joseon.

Hanya selepas rombongan diraja buat pencarian yang panjang (untuk mencari pewaris takhta), mereka menemui Lee Byeon [이변] (kemudian dirujuk kepada Cheoljong) di Pulau Ganghwa – saki baki puak Lee (keluarga diraja Joseon) hidup berlatarkan kemiskinan. Baginda tidak berpelajaran dan bekerja sebagai petani di Pulau Ganghwa.

Ibu dan nenek Cheoljong telah dihukum bunuh kerana menjadi Katolik, ayahnya pula sudah meninggal dunia. Situasi Cheoljong sadis kerana masih tak tahu membaca di umur 18 tahun, sedangkan dah jadi kebiasaan Raja Joseon selalu beri keutamaan kepada pendidikan putera mereka.

Cheoljong sampai tak tahu menafsir sepatah haram di notis pengucapan tahniah akan kenaikan baginda ke takhta Joseon.

Di sebalik “buta huruf” Cheoljong, ini jadi aset penting untuk puak Andong Kim. Baginda mudah dimanipulasi oleh mereka. Sebab tu, ada adegan Cheoljong jadi “puppet” dalam drama ni.

Siap ada bukti laporan meskipun Cheoljong memerintah 13 tahun, baginda masih tak tahu cara bergerak dengan adab dan cara pakai pakaian diraja – walaupun memakai pakaian termahal, baginda masih terlihat sebagai seorang nelayan. Sampai tahap macam tu, tipu lah korang tak rasa sadis.

Kebanyakan era Dinasti Joseon, nilai Confucian diberi keutamaan berbanding Buddhisme manakala Kristian ditegah. Bawah era raja terdahulu, ada penganut Kristian dihukum bunuh. Tapi pada era Cheoljong, penentangan terhadap Kristian jadi kendur sedikit (sebab baginda bersimpati dengan penganutnya, ibunya penganut Kristian juga).

Cheoljong telah meninggal dunia pada 1864 pada umur hanya 32 tahun (disyaki puak Andong Kim menjadi dalang). Dengan tiada pewaris lelaki yang layak, pencarian leluhur Lee perlu dibuat semula untuk mencari calon takhta Joseon.

Lepas layan drama Mr Queen ni, dapatlah aku belajar sedikit sebanyak sejarah sedih Joseon selain Putera Sado dan peti berasnya. Dengan lakonan kelakar Kim Jung-Hyun dan Shin Hye-Sun yang selamba badak, drama ni memang bikin kering gusi.


Bila Pasangan Anda Ada Orang Lain…

Sebuah perkahwinan yang diikat dengan cinta, aturan keluarga atau paksaan masyarakat tidak semestinya berakhir dengan kem4tian pasangan. Hubungan luar nikah merupakan dugaan paling besar buat seseorang, untuk mengetahui bahawa pasangan kesayangan mereka telah curang.

Menurut Kajian Sosial Umum (GSS) dibuat Universiti Chicago, hubungan luar nikah diakui 12% peserta lelaki dan 7% peserta perempuan. Bermakna dalam 100 orang ditanya bagi setiap jantina, 12 lelaki dan 7 perempuan pernah tidak setia terhadap pasangan hidup mereka.

Dapatan daripada Universiti Washington pula lebih inklusif. Populasi <35 dan >60 tahun paling cenderung untuk curang, berdasarkan penyelidikan melibatkan 19,065 orang. Bayangkanlah 20%-28% lelaki mengakui pernah menidvri orang lain. 5%-15% pula ialah peratusan daripada para isteri. Itu belum lagi dibicarakan tentang anak yang bukan milik pasangan mereka, tetapi dibuat diam sahaja… sampai sekarang pun.

Ng3ri. K3ji. D4hsy4t.

Banyak kata sifat boleh dilemparkan untuk menyuarakan keg3r4man. Namun kadangkala perceraian tidak berlaku sebab pasangan tidak setia semata-mata. Kecurangan boleh juga menjadi timbal balas daripada hubungan tidak sihat (Vinopal, 2018). Perg4dvhan dan hubungan s3ks yang semakin berkurangan selalu menyebabkan suatu kecurangan, sekaligus kearah perceraian. Namun tidak boleh dinafikan bahawa curang boleh berlaku pada bila-bila masa.

Lima lelaki yang ditemubual selepas berlaku curang mengalami hidup yang tidak tenang. “Saya berasa lebih celaru” merupakan perkongsian biasa atas rasa kecewa atas ketel4njvran diri. Perkongsian tersebut datang daripada lelaki yang menidvri rakan sekerja yang teman tetapi mesra (Pelley, 2018). Ada lelaki yang curang selepas isterinya didapati mempunyai teman lelaki pun. Ada “berasa diri macam n4jis” selepas curang terhadap isteri yang setia selama 20 tahun (Francis, 2019).

Pengaruh p0rn0grafi turut memberikan impak negatif terhadap pasangan berkahwin. Ini juga antara sebab utama kenapa aurat (atau modesty) diperjuangkan sebagai adab dan moral. Apabila seseorang dipengaruhi sedemikian, pelbagai persoalan akan digunakan untuk mempertikaikan seperti saiz dan style yang mematikan cinta dan kepercayaan (Gorbein, 2019).

Walaubagaimanapun, jangan terkejut jika diberitahu bahawa betapa ramainya orang yang enggan bercerai walaupun pasangan telah curang. Ribut duka, am4rah dan kecelaruan akan memb4dai mangsa keadaan sebegini yang terpaksa tunduk rayu sambil menelan kepahitan kelakuan sebegitu. Selalunya dalam situasi begini, kaunseling sememangnya jalan terbaik untuk menjodohkan semula jambatan yang rvntvh.

Selalunya orang yang curang akan dikecam rapat sehingga punca tidak dapat dikaji secara saintifik. Memandangkan topik ini lebih kepada ilmiah, berbanding sensasi, sebab-sebab bercurangan perlu diulaskan juga berdasarkan dapatan daripada seorang pakar psikiatri bernama Dr. Justin Lehmiller (Lehmiller, 2018).

Jadi senang kata curang dan cerai pada hari ini telah disebut senantiasa.  Sebenarnya kegiatan ini tidak menjadi kebiasaan angkara kedatangan zaman lebih moden. Memang media sosial memainkan peranan – tetapi hakikatnya, media sosial juga mudah menguar-uarkan cerita. Jadi yang mana suatu masa dahulu pengetahuan terhad pada kejiranan sekeliling (dan media akhbar), kali ini pekung seseorang mudah terbuka dengan hanya suatu klik yang kadangkala fitnah pun.

Ada juga kisah yang disensasikan walaupun tidak benar pun, diperbesarkan dan dikilas daripada landasan kebenaran untuk berlaku dusta demi menjatuhkan maruah seseorang. Jika mangsa fitnah tersebut tidak disukai, lagi mudahlah cerita tersebar – puas dikutuk atas kononnya dasar agama dan moral, walhal umpat-mengumpat pun suatu dosa besar (Riwayat al-Bukhari dan Muslim).

RUJUKAN:

Francis, L. (2019, December 10). 5 Men On What They Felt After Cheating on Their Wives. Fatherly. Retrieved from https://www.fatherly.com/love-money/feelings-affairs-infidelity-5-dads/

Gornbein, H. (2019, August 21). 14 Most Common Causes of Infidelity in a Marriage. Divorce Magazine. Retrieved from https://www.divorcemag.com/blog/most-common-causes-of-infidelity-in-a-marriage

Lehmiller, J. (2018, February 16). These Are the 8 Main Reasons People Cheat. Lehmiller. Retrieved from https://www.lehmiller.com/blog/2018/2/16/these-are-the-8-main-reasons-people-cheat

Pelley, V. (2018, May 4). When Complaining About Your Spouse Crosses the Line. Fatherly. Retrieved from https://www.fatherly.com/love-money/when-complaining-about-your-spouse-crosses-the-line/

Vinopal, L (2018, October 9). Stop Blaming Your Divorce on Infidelity. Fatherly. Retrieved from https://www.fatherly.com/health-science/cheating-does-not-cause-divorce/


Persiapan Tabung Haji Untuk Musim 2017

Musim haji yang kian tiba membangkitkan kita dengan rasa mahu ke Tanah Suci untuk melaksanakan ibadah haji. Kalau jemaah haji juga pulun melakukan persiapan yang rapi, apatah lagi Tabung Haji sendiri demi memastikan semuanya berjalan dengan lancar. Meskipun sudah berpengalaman bertahun tahun dalam industri pengurusan haji ini, namun setiap tahun pasti berbeza dugaannya. Jadi sudah pasti persiapan yang dilakukan oleh Tabung Haji untuk menghadapi cabaran cabaran yang akan datang dengan tenang.

Tabung Haji juga menyediakan sebanyak 110 penerbangan catar haji untuk kesemua bakal jemaah haji Malaysia. Alhamdulillah buat masa ini sebanyak 47 penerbangan telah berlepas dan tiba dengan selamat. Baki 63 penerbangan akan diterbangkan dan penerbangan terakhir dijadualkan berlepas pada 26 Ogos.

Berbanding musim musim sebelum ni, Tabung Haji juga meningkatkan kapasiti pesawat dengan menukar Boeing 777 yang boleh memuatkan 278 penumpang kepada Airbus 330 yang boleh memuatkan 420 penumpang. Tabung Haji juga yakin bahawa semua jemaah haji ini akan diterbangkan sebelum berakhir tempoh penerbangan.

Sehingga artikel ini ditulis, jumlah jemaah haji yang telah berada di tanah suci hampir mencecah 17 ribu jemaah. Walaupun diduga dengan cabaran seperti jemaah mengalami masalah visa, pihak Tabung Haji tetap yakin dapat menerbangkan semua jemaah. Tabung Haji juga turut meminta sokongan dan kepercayaan kepada mereka kerana tidak pernah mereka gagal dalam menerbangkan jemaah haji terpilih ke Tanah Suci sepanjang 54 tahun mereka beroperasi.

Pihak Tabung Haji juga turut memohon kerjasama dari semua pihak untuk tidak menimbulkan khabar angina yang boleh menyebabkan kekeliruan kepada jemaah haji.


6 Band Rock Terkaya Dalam Sejarah

Ramai beranggapan sangat sukar untuk menjana keuntungan apabila bermain muzik terutama jika band bermula daripada scene underground dan bergenre rock.

Malahan untuk menjadi seorang jutawan melalui bidang muzik adalah hanya satu mimpi di siang hari.

Namun jangan terkejut kerana terdapat beberapa kumpulan pemuzik yang berjaya meraih pendapatan yang begitu banyak? Apakah kumpulan itu, yang pasti bukan BTS. Berikut adalah 6 band rock paling kaya di dunia.

1. U2

Band rock yang dianggotai oleh Bono, The Edge, Adam Clayton dan Larry Mullen Jr miliki kekayaan yang menjangkau nilai $700 juta.

Kesemua kekayaan itu berjaya diperoleh melalui penjualan album, konsert jelajah dan persembahan muzik.

Malahan kekayaan peribadi pemain gitar bass U2 iaitu Adam Clayton mencapai $13 juta. Manakala bagi gitar utama iaitu The Egde, kekayaannya adalah bernilai sekitar $240 juta.

2. Metallica

Band rock yang dianggotai oleh Lars Ulrich, James Hetfield, Kirk Hammett dan Robert Trujillo tidak perlu dikenali lagi.

Hal ini demikian kerana kumpulan ini banyak memberi impak kepada kebangkitan genre thrash metal dunia. Malah ianya turut memberi kesan kepada industri muzik Malaysia dengan penubuhan Punisher dan Nemesis.

Metallica juga merupakan antara empat raja thrash metal dunia bersama-sama  Anthrax, Megadeth dan Slayer.

Tahukah anda sejak penubuhan Metallica, album kumpulan itu telah terjual lebih 102 juta unit di seluruh dunia.

Kumpulan bergenre trash metal ini juga miliki kekayaan bernilai $1 bilion. Lebih mengejutkan setiap ahli kumpulan ini berjaya mencapai status jutawan dengan hanya bermain muzik sahaja.

3. The Beatles

Kumpulan yang dianggotai oleh John Lennon, Paul Mcartney, Ringo Starr dan George Harrison boleh dikatakan sebagai godfather of rock.

The Beatles juga merupakan kumpulan terawal yang membawa pengaruh rock n roll dalam muzik mereka hingga mampu memberi kesan kepada perkembangan industri muzik bertahun-tahun selepas itu.

Hari ini, hanya tinggal Paul McCartney dan Ringo Starr yang masih lagi meneruskan kehidupan setelah pemergian dua orang kawan mereka.

Buat pengetahuan anda semua, aset kumpulan The Beatles sekitar $1.2 bilion. Malah sehingga sekarang The Beatles masih lagi menjana keuntungan melalui penjualan album mereka yang mendapat permintaan tinggi dari peminat.

Kehadiran platform penstriman dalam talian seperti Spotify dan apple music juga terus membuatkan The Beatles mendapat royalti daripada lagu-lagu yang ada.

4. Pink Floyd

Pink Floyd yang dianggotai oleh David Gilmour, Roger Waters, Rick Wright, Nick Mason dan Sid Barrett adalah salah satu kumpulan rock terkenal di dunia.

Kumpulan ini juga membawa genre progresif rock dengan variasi yang segar. Malah sehingga ke hari ini Pink Floyd masih lagi memberi kesan kepada industri muzik dunia.

Buat pengetahuan anda semua, album kumpulan ini terjual sekitar 121 juta unit di seluruh dunia dengan “Dark Side of the Moon” serta “The Wall” menjadi album terlaris Pink Floyd.

Walau bagaimanapun, jangka hayat kumpulan ini tidak lama apabila terbubar secara rasmi pada 1990an. Namun begitu, kumpulan itu pada hari ini dikatakan bernilai sekitar $800 juta.

Hal tersebut boleh dilihat melalui aset-aset daripada bekas ahli kumpulan seperti Sid Barret ($5 juta), Nick Mason & David Gilmour ($150 juta), Rick Wright ($70 juta) dan bagi Roger Waters pula bernilai $310 juta.

5. The Rolling Stone

The Rolling Stone adalah band bergenre blues-rock yang sangat popular pada era 1960an. Kumpulan ini telah mengalami begitu banyak pertukaran ahli sepanjangan zaman. Bahkan jika dihitung, kumpulan ini memiliki lebih kurang 14 orang ahli.

Tahukah anda, The Rolling Stone berjaya menjual album mereka melebih 90 juta unit di seluruh dunia.

Pada hari ini, kumpulan yang dianggotai oleh Keith Richards, Mick Jagger, Ronnie Wood dan Charlie Watts telah mengumpul aset sebanyak $900 juta. Ianya merupakan jumlah yang sangat besar bagi seorang pemuzik.

6. Aerosmith

Aerosmith yang ianggotai oleh Steven Tyler, Tom Hamilton, Joey Kramer dan Joe Perry merupakan kumpulan rock Amerika ditubuhkan pada 1970.

Kumpulan itu membawa genre hard rock yang menggabungkan beberapa elemen daripada pop rock, heavy metal dan blues dalam muzik mereka.

Album dari kumpulan ini telah terjual sebanyak 85.6 juta unit di seluruh dunia dan kesemuannya ahli memiliki kekayaan yang cukup banyak.

Hal ini dapat dilihat dengan aset vokalis mereka iaitu Steven Tyler bernilai $130 juta, Tom Hamilton & Joey Kramer ($100 juta), Brad Whitford ($40 juta) dan Joe Perry ($120 juta).

Bagaimana pula dengan Malaysia, band rock manakah yang menjadi antara terkaya di negara kita? Mungkin Search, FTG, Butterfinggers, Spider dan OAG?

Artikel turut boleh dibaca di laman kewangan dan ekonomi kami, The Outlook.


Negeri-Negeri Melayu Purba Di Semenanjung

Menurut Syeikh Daud al-Fathani di dalam Tarikh Fathani, negeri Langkasuka itu asalnya adalah Kedah dan Pattani, takluknya meliputi Ligor (Nakhorn Si Thammarat), Senggora (Songkhla), Jaya (Chaiya), dan ke selatan sehingga ke mulut tanjung yakni Temasek (Singapura). Inilah asal-muasal negeri Melayu lama. Langkasuka di Pattani itu dikatakan wujud pada tahun 200 masihi oleh orang-orang Cina manakala yang di Kedah dinyatakan telah wujud lama sebelum masihi dikunjungi oleh orang-orang Cina.

Syeikh Daud juga menyatakan orang-orang Cina pada masanya menyatakan bahawa Langkasuka itu adalah negeri yang sama dengan Chih Tu dan ia terletak di atas salah satu daripada tiga pulau-pulau yang dinamakan Langkasuka.

Hal ini bermakna catatan yang siap dikumpul pada tahun 1811 ini menepati catatan Sui Shih bahawa sempadan Chih Tu bermula di Pulau Sangkar Ayam di Chumpon berdekatan Jaya. Di pedalamannya kelihatan pergunungan Langkasuka, yakni banjaran yang berada di sebelah selatan Banjaran Tenasserim, memanjang sehingga ke Perlis dipanggil Banjaran Nagara (Nakhorn atau Nakawan).

Kapal Sui kemudian ditunda oleh 30 kapal Chih Tu ke ibukota Chih Tu di Pattani dalam tempoh satu bulan.

Langkasuka di Pattani yang bermula selewat-lewat tahun 200 masihi diperincikan oleh Syeikh Daud telah beberapa kali bertukar agama daripada Hindu kepada Buddha dan dalam catatan Sui lawatan pada abad ke-enam masihi agama di sana dinyatakan mempunyai asas Buddhisme dengan pengaruh kultus Brahmin Hindu yang kuat. Adat-istiadat istana dipegang oleh mereka ini. Cuma menariknya dalam tahun 400-an masihi, Syeikh Daud menyatakan bahawa disamping orang Melayu mula dipengaruhi dakyah agama-agama keIndiaan, mereka juga mendapati wujud masyarakat luar yang datang dengan agama Majusi, agama Nabi Isa dan agama Nabi Musa, kebanyakannya datang dari Teluk Parsi dan Hadhramaut-Yaman. Buddhisme dinyatakan telah masuk pertama kalinya ke Langkasuka sebelum meresap ke China.

Keturunan asal-muasal raja Langkasuka dipanggil Mahawangsa kemudian dalam tahun 750-an telah datang anak-anak raja Sriwijaya dari dinasti Sangjayawangsa Palembang membuka negeri Jaya dan berkahwin dengan anak-anak raja Mahawangsa dan pada waktu ini baru Pattani mendapat nama dengan kisah Tok Tani. Cuma versi ini perlu dilihat kembali perkaitannya dengan versi Sejarah Melayu dan hikayat-hikayat Pattani lainnya

500 tahun setelah itu yakni tahun-tahun 1200-an diriwayatkan pula satu peperangan besar antara Sriwijayawangsa dengan Sailendrawangsa di Jawa telah tercetus, dan Pattani masuk menjadi sekutu Sriwijaya dan akhirnya suatu perdamaian telah dimeterai oleh kedua-dua pihak dan pada waktu itu pengaruh Jawa mula masuk ke Semenanjung, mewujudkan tiga lapisan kebudayaan Langkasuka dengan Melayu Palembang dan Jawa Sailendra. Pada waktu itulah mula muncul permusuhan antara keluarga Melayu Islam di Pattani dan Palembang dengan keluarga Melayu yang masih Buddha di Ligor dan Jaya yang masing-masing dikatakan tidak senang dengan dakwah Islam kerana dilihat menyaingi usaha pembangunan monumen Buddha di negeri mereka. -tm


Jenis Gagap: Dari Sudut Psikolinguistik

Terdapat ibu bapa yang berasa gagap merupakan penyakit kekal yang dihidapi oleh anak mereka sejak lahir. Tanggapan sebegini menyebabkan ibu bapa tersebut mengabaikan ilmu pengetahuan tentang gagap. Sikap mereka menyebabkan anak yang gagap mengalami dan melalui masalah rendah diri hingga tidak mahu berkomunikasi dengan orang lain lalu suka mengasingkan diri. Tulisan ini menerangkan kepada kita tentang jenis-jenis gagap. Pengetahuan tentang tahap keseriusan gagap perlu ada bagi ibu bapa agar sebarang tanda-tanda awal gagap boleh dirawat.

Gagap adalah antara masalah komunikasi yang dihadapi oleh kanak-kanak. Gagap merupakan gangguan kelancaran bercakap yang melibatkan gerakan pernafasan dan cara percakapan. Kanak-kanak yang gagap biasanya tidak memiliki nada suara yang sempurna. Gagap merupakan suatu gangguan bercakap  iaitu  kelancaran bercakap  terganggu tanpa disadari dengan adanya pengulangan dan pemanjangan suara, suku kata, kata atau frasa, serta jeda atau hambatan tak disedari yang mengakibatkan gagalnya pengeluaran suara. Kalau dalam komunikasi, gagap merupakan salah satu gangguan irama kelancaran.

Pakar-pakar patologi bahasa membahagikan gagap kepada dua bahagian iaitu gagap yang normal dan gagap yang berpenyakit. Gagap normal terbahagi pula kepada gagap kerana gugup, gagap dalam proses pembesaran, dan gagap yang dibuat-buat manakala gagap berpenyakit pula merangkumi pengulangan, pemanjangan, selaan, dan jeda.

Gagap kerana gugup merupakan satu keadaan pertuturan yang tidak ada persediaan. Gagap jenis ini tidak dianggap sebagai kes patologi kerana pertuturan yang orang yang bercakap gagap akibat gugup secara automatik akan normal jika dia berada dalam keadaan biasa. Gagap seperti ini biasanya berlaku kepada kita apabila kita tidak bersedia untuk memberikan ucapan dalam sesuatu majlis tertentu kerana kita tidak mempunyai kesatuan idea untuk dilontarkan secara spontan.

Gagap dalam proses pembesaran juga bukan tergolong dalam kes patologi. Hal ini demikian kerana gagap jenis dikategorikan sebagai gagap sementara. Kegagapan sebegini merupakan normal bagi kanak-kanak akibat proses kematangan yang dihadapi oleh mereka. Kegagapan jenis ini akan beransur-ansur hilang seiring pengingkatan usia kanak-kanak. Kegagapan begini akan hilang sebelum kanak-kanak berusia lapan tahun iaitu apabila mereka melalui proses kematangan keseluruhan serebral.

Gagap yang dibuat dianggap sebagai satu tindakan pertuturan yang bermatlamat. Keadaan ini jelas menunjukkan bahawa gagap jenis ini bukan kes patologi. Kegagapan seperti ini jelas dapat dilihat sebagai dibuat-buat dengan tujuan dan maksud yang tertentu. Misalnya, seseorang yang ingin menarik perhatian orang ramai agar kegagapan yang dibuat-buatnya menjadi ingatan yang kekal dalam diri orang ramai.

Gagap penyakit merupakan kes patologi.


Usaha Pεrαng Biologi Ke Atas Jerman Ketika Pεrαng Dunia Kedua

Dalam setiap permainan video, filem atau siri televisyen, rejim Jerman semasa Pe.ra.ng Dunia Kedua (WWII) sentiasa digambarkan sebagai terdesak untuk mengakali pihak Bersekutu. Kekalahan demi kekalahan di setiap medan mendorong rejim mencari Wunderwaffe untuk membantu mereka menang pada akhir pe.ra.ng. Rupanya, pihak Bersekutu atau lebih tepat Britain juga sibuk mencari Wunderwaffe mereka untuk mengakali pihak Jerman.

Antara idea Wunderwaffe yang dicadangkan kepada Perdana Menteri Sir Winston Churchill ialah menggunakan an.tr.aks. Benar, an.tr.aks tidaklah sehebat kereta kebal Tiger atau pesawat Messerschmitt Me 163 Komet yang digunakan pihak Jerman. Tetapi jika bakteria Bacillus anthracis ini dihela oleh manusia atau haiwan, ia boleh membawa ma.ut. Tetapi jika mangsa hanya makan makanan tercemar atau mendapat rawatan awal, peluang untuk selamat sekitar 60%.

Bagi mana-mana ten.te.ra yang dijangkiti an.tra.ks, peluang untuk selamat amat rendah lebih-lebih lagi di medan pe.ra.ng. Dan ini memberi idea kepada perancang-perancang pe.ra.ng Britain mencadangkan kek-kek yang disuntik bakteria itu digugurkan oleh pesawat-pesawat RAF di kawasan padang rumput sekitar Jerman. Dari situ, lembu-lembu ini akan makan kek tersebut sekaligus dijangkiti an.tr.aks.

Terdapat tiga kesudahan untuk lembu-lembu ini – ma.ti, menjangkiti lembu lain dan ma.ti atau menjangkiti manusia dan ma.ti. Rancangan yang dipanggil Operasi Vegetarian ini bertujuan untuk menghapuskan rantaian bekalan makanan pihak musuh sekaligus melemahkan kedudukan mereka. Nama Vegetarian dipilih kerana sekiranya pihak Jerman tidak dapat memakan daging ekoran isu daging tercemar, ia pasti melemahkan moral mereka.

Tetapi malangnya, para perancang pe.ra.ng tidak sedar usaha sebegini pada dasarnya merupakan pe.ra.ng biologi ke atas Jerman. An.tr.aks tidak memilih siapa mangsanya sama ada pihak rejim atau orang awam dan ia boleh menyebabkan jutaan nyawa melayang. Andainya Jerman tahu hal ini, sudah pasti mereka tidak teragak-agak untuk melakukan perkara sama terhadap pihak Bersekutu.

Di sebalik kebimbangan perkara yang dibangkitkan, pihak ten.te.ra menguji keberkesanan Operasi Vegetarian di Pulau Gruinard, Scotland pada 1942. Kambing biri-biri yang dijangkiti ma.ti dalam tempoh beberapa hari. Tetapi jangkitan an.tr.aks yang meluas sekitar pulau berkenaan memaksa kuarantin dikuatkuasakan di Gruinard dengan semua kambing biri-biri yang ma.ti ditanam.

Britain menyangka isu tersebut telah berakhir. Tetapi entah bagaimana, salah satu bangkai dikeluarkan dan dibawa arus ke tanah besar Scotland. Bangkai tersebut dimakan sedikit oleh seekor anjing yang kemudiannya menjadi pencetus endemik an.tra.ks membabitkan penduduk tempatan dan haiwan peliharaan.

Bagi para perancang, walaupun ia mencetuskan keributan dalam kalangan penduduk tempatan, ia masih lagi satu rancangan yang baik. Lantas, ia terus ditambahbaik tetapi semuanya berubah pada musim panas 1944. Pada ketika itu, pihak Bersekutu sudah mendarat di Perancis dan mula mara ke Jerman. Dengan Rusia juga sedang mara dari sebelah timur pasca-Stalingrad, kekalahan Jerman merupakan satu prospek yang pasti.

Lantas, Churchill yang ketika itu menjawat jawatan sebagai Menteri Pertahanan mengarahkan Operasi Vegetarian dihentikan. Jangkitan an.tr.aks terus membu.n.uh haiwan di Pulau Gruinard di sebalik usaha mengekang jangkitan. Menjelang tahun 1990, an.ca.man an.tr.aks di pulau berkenaan berakhir.

Nota kaki

Wunderwaffe – sen.ja.ta bersifat revolusi yang diharap dapat mengubah haluan pe.ra.ng Jerman semasa WWII.

RAF – Tentera Udara Diraja

RUJUKAN

Felton, J. (2021, 17 November). Operation Vegetarian: The Plan To Drop An.th.rax Cakes On Germany, DITAPIS Millions. IFLScience.


Bapa Animasi Negara Yang Bernama Hassan Muthalib

Kita semua masih lagi segar dengan series Ejen Ali yang boleh dikatakan sebagai animasi terbaik di Malaysia. Bukan setakat aspek teknikal, penceritaan juga turut diambil berat oleh Wau Animation hingga membuatkan series Ejen Ali agak sedikit dark. Tapi Ejen Ali masih lagi sesuai ditonton oleh semua golongan kanak.

Selain itu, kita juga ada Upin & Ipin, Boboiboy, Mechamato dan Didi & Friends sebagai antara produk animasi Malaysia yang berjaya. Sebagai contoh, Upin & Ipin berjaya menakluk Indonesia sehingga bahasa pertuturan kita tidak lagi kedengaran pelik di telinga mereka. Mechamato pula berjaya melebarkan sayap ke Jepun dan sedang mencabar siri animasi di sana.

Walau bagaimanapun semua itu akan berlaku jika Hassan Muthalib tidak memulakannya. Persoalannya apa yang Hassan Muthalib buat dan macam mana industri animasi bermula di Malaysia?

Sebenarnya alatan-alatan untuk menghasilkan animasi dah wujud di negara sejak tahun 1946 melalui penubuhan Unit Filem Malaya (MFU). Masalahnya tiada seorang dekat negara kita ketika tahu selok belok animasi. Jadi alatan-alatan membuat animasi ni pun terbiar selama bertahun-tahun.

Menjelang tahun 1961, Sang Kancil menjadi animasi pertama yang dibikin oleh rakyat Malaysia iaitu Anandam Xavier. Disebabkan ketika itu Malaysia masih tidak fokus lagi kepada pembuatan animasi, tenaga kerja pun kurang. Karya itu mengambil masa sampai 18 tahun untuk disiapkan. Memasuki 1978 baru animasi Hikayat Sang Kancil siap tapi pada tahun 1983 baru dapat tayang. Katanya faktor politik menghalang Hikayat Sang Kancil ke layar perak.

Selepas Hikayat Sang Kancil telah disiarkan, perdana menteri Malaysia iaitu Tun Dr Mahathir Mohamad mengarahkan agar industri kreatif negara segera menggunakan teknologi digital. Antaranya adalah dengan menghasilkan begitu banyak animasi yang bercirikan tempatan. Tujuannya adalah untuk mengurangkan pengaruh animasi luar lantas meningkat animasi lokal.

Untuk tujuan itu, MFU telah mengarahkan Hassan Muthalib membentuk satu pasukan bagi menghasilkan animasi Hikayat Sang Kancil dan Monyet. Nampak macam mudah sebab makin ramai yang terlibat. Tapi kesemua orang dalam pasukan tersebut tidak memiliki kemahiran animasi tinggi. Ditambah lagi zaman tu, teknologi untuk menghasilkan animasi belum lagi maju. Jadi banyak benda perlu dilakukan untuk mendapatkan animasi yang betul-betul elok mengikut standard ketika itu.

Oleh sebab itu, Hassan Muthalib memerlukan masa sehingga 6 bulan untuk menghasilkan animasi yang berdurasi 5 minit sahaja. Setelah itu semakin banyak animasi-animasi pendek yang berjaya dihasilkan seperti Gagak Yang Bijak & Hikayat Sang Kancil dan Monyet.

Menjelang tahun 1995, industri animasi negara mencatatkan secara baru apabila berjaya melahirkan siri animasi pertama iaitu Usop Sontorian. Tanpa tunggu lama, Usop Sontorian menjadi kegemaran rakyat jelata dan ditonton oleh segenap masyarakat.

Kejayaan itu telah menjadi pemula kepada penghasilan animasi lain seperti Kluang Man, Silat Legenda, Kartini dan Puteh. Maka semakin banyak animasi yang dihasilkan sehinggalah kemunculan dua orang budak botak pada bulan Ramadan 2007. Upin & Ipin muncul sebagai animasi 3D yang agak janggal dengan rakyat Malaysia. Sebab sebelum tu kita sangat terbiasa dengan animasi 2D.

Kejayaan Upin & Ipin ketika bulan Ramadan inilah yang telah ubah landskap industri animasi Malaysia. Hari ini kita dihidangkan dengan pelbagai animasi yang sangat berkualti dari aspek teknikal dan jalan cerita.

Apa-apapun terima kasih kepada Hassan Muthalib kerana menjadi orang pertama yang buat animasi. Tanpa beliau, tiadalah animasi-animasi hebat seperti yang kita lihat pada hari ini. Jadi Hassan Muthalib boleh diiktiraf sebagai bapa animasi Malaysia.


Evolusi Lagu Raya

Kita semua kenal lagu raya paling popular yang didendangkan oleh Allahyarhamah Saloma, yang kekal menjadi lagu default raya setiap kali Aidilfitri berkumandang. Lagu tersebut adalah lagu raya yang popular di corong radio, sekitar tahun 1955.

Lagu yang ditulis oleh Ahmad Jaafar ini masih tetap dinyanyikan orang ramai walaupun sudah 63 tahun lagu ini dicipta, dengan rentak calypso, sejenis muzik yang datang dari Trinidad and Tobago.

https://youtu.be/D1h11VZ57QY – Selamat Hari Raya Saloma (old version).

Tetapi versi yang kita sering dengar ialah versi tahun 1973, yang digubah semula oleh Allahyarham Tan Sri P. Ramlee.

https://youtu.be/D1h11VZ57QY – Selamat Hari Raya Saloma (1973)

Lagu Dendang Perantau pula dicipta pada tahun 1958, ketika itu era di mana gitar mula menjadi dominan. Pada zaman itu, dalam dunia muzik, artis seperti Chuck Berry dan Buddy Holly serta Elvis Presley menguasai carta, dan ia sedikit sebanyak mempengaruhi muzik di sini.

Lagu Manusia Miskin Kaya dendangan Nona Asiah, yang dicipta oleh Zubir Said, komposer terkenal Singapura, untuk filem Siapa Salah, filem Melayu pada tahun 1953, merupakan ‘lagu raya’ yang pertama popular di corong radio.

https://youtu.be/TuonLnVAYDI – Manusia Miskin Kaya – Nona Asiah.

Apabila masuk era 1960an, era pop yeh yeh dan twist mula mewarnai pop culture di Malaya/Malaysia. Lagu Selamat Hari Raya dari Fazidah Joned, penyanyi irama twist yang popular seiring dengan Saloma.

https://youtu.be/dOwFklt1KYs – Selamat Hari Raya Fazidah Joned.

Ahmad Jais dengan lagu Selamat Hari Raya juga mewakili irama pop yeh yeh, yang mendapat pengaruh dari surf rock, rock and roll dan R&B. Lagu ciptaan P. Ramlee dan Jamil Sulong turut kekal di memori masyarakat sehingga hari ini.

https://youtu.be/73XdeDyqItk – Selamat Hari Raya, Ahmad Jais.

Lagu Sanisah Huri yang berjudul Aidilfitri pula diterbitkan pada tahun 1972, ciptaan Zubir Said dan Yusnor Ef, penulis lirik yang popular dari Singapura.

https://youtu.be/YAFnbBG3Tx0 – Aidilfitri, Sanisah Huri.

Masuk era 70an, artis-artis seperti Sharifah Aini, Hail Amir dan Uji Rashid mula menguasai corong radio dan kaca televisyen. Lagu Seloka Hari Raya karya Ahmad Nawab dan penulis lirik Erna, mula popular pada tahun 1977. Lagu Suasana Hari Raya dendangan Sharifah Aini juga popular pada tahun yang sama.

https://youtu.be/QPtkLvax6GI – Seloka Hari Raya, Uji Rashid dan Hail Amir.
https://youtu.be/WgVGTh4OBvs – Suasana Hari Raya, Sharifah Aini.

Awal 80an pula lagu Black Dog Bone – Cahaya Aidilfitri, lagu raya irama psychedelic rock dicipta oleh S. Atan mula popular pada 1981, dalam kompilasi album raya terbitan EMI. Dalam masa sama juga, Sudirman juga pun ada lagu raya menerusi Dari Jauh Ku Pohon Maaf, juga karya S Atan.

https://youtu.be/Ioeo32JHmls – Black Dog Bone – Cahaya Aidilfitri
https://youtu.be/-NNrSD-OINY – Sudirman – Dari Jauh Ku Pohon Maaf.

Lagu duet yang popular dari dua kanak-kanak, Anuar Zain dan Ellina, Suasana Di Hari Raya pula dicipta oleh Adnan Abu Hassan dan lirik Habsah Hassan pada tahun 1985. Lagu Indahnya Beraya Di Desa dari Azlina Aziz juga mula masuk unsur-unsur keyboard dan synthesizer juga popular pada ketika ini.

https://youtu.be/NbxbdmntX58 – Suasana Di Hari Raya – Annuar Zain/Ellina
https://youtu.be/2C9U1SYum2g – Indahnya Beraya di Desa – Azlina Aziz

Raja Pop, Jamal Abdillah pula popular dengan lagu Salam Aidilfitri, lagu ciptaan S Atan dan lirik Seri Bayu, popular pada tahun 1989. Lagu ini dikenali sebagai lagu ‘Assalamualaikum’ di kalangan kanak-kanak ketika itu.

https://youtu.be/usWl-OPTX7Q – Salam Aidilfitri, Jamal Abdillah.

Masuk 1990an, artis seperti Amy Mastura, Awie, Ziana Zain mulai popular seperti lagu Setahun Sekali (1993) dan Halaman Asmara (1996). Lagu berunsur acapella seperti Gema Takbir Di Hari Raya dari kumpulan 4U2C juga terbit pada tahun 1993.

Amy Mastura Setahun Sekali
https://youtu.be/nTS0xSnFUn0
Awie/Ziana Zain Halaman Asmara – https://youtu.be/kJAd2X-k69k
Gema Takbir Di Hari Raya – 4U2C
https://youtu.be/yFpqKZSYUD4

Lewat 1990an dan awal 2000an menyaksikan penguasaan komposer Pak Ngah menerusi lagu-lagu yang didendangkan oleh Siti Nurhaliza, terutamanya Nazam Lebaran dan Sesuci Lebaran, yang kini masih dinyanyi oleh ramai orang.

Nazam Lebaran – https://youtu.be/AUJ4Kaoe8rE
Sesuci Lebaran – https://youtu.be/MX2y3po8ac8

Lagu-lagu seperti dari kumpulan lawak Senario juga popular pada ketika ini, menerusi lagu Puasa Dan Raya.

Senario – Puasa Dan Raya. https://youtu.be/elgFMQKlVjA

Lagu Lebaran Ini dari kumpulan nasyid terkemuka, Raihan bersama Ajai dan Rem, popular sekitar tahun 2001.

Lebaran Ini – https://youtu.be/4SZH–ArUPY

Begitu juga lagu Siti Nurdiana dan Achik Spin pada tahun tersebut menerusi lagu Bersyukur di Hari Raya.
https://youtu.be/dywnBvKD7vI

Era 2010an pula dimulakan dengan lagu-lagu raya bercirikan muzik indie seperti Hari Raya Di Kuala Lumpur dari Butterfingers pada tahun 2010 dan Anugerah Syawal dari kumpulan Bunkface pada tahun 2012. Lagu Yuna Raya Oh Yeah juga popular pada sekitar tahun ini.

https://youtu.be/oi8qFMZD1-o – Anugerah Syawal – Bunkface
https://youtu.be/BS_Ij6bw_rQ – Hari Raya Di Kuala Lumpur – Butterfingers
https://youtu.be/SGxfZJK1_Uo – Raya Oh Yeah – Yuna.

Pada tahun 2015 lagu Kosong-Kosong dendangan Azheel yang berirama reggae popular didendangkan di radio.

2018 menyaksikan lagu Datuk Seri Vida berjudul Lavida Raya dan Seloka Hari Raya dendangan As’ad Motawh dan Sweet Qismina kini menjadi lagu yang kerap dimainkan di radio pada raya kali ini.

https://youtu.be/eIgFD5a39w0 – Seloka Hari Raya
https://youtu.be/tkvpWf2yA0c – Lavida Raya

Pun begitu, dalam semua lagu raya yang ditulis ini, lagu Allahyarhamah Saloma versi 1973 yang paling popular. Apa pandangan anda pula? Sila berikan pendapat anda di ruang komen dan share di Facebook anda.